title: Direttiva tal-Kummissjoni 2005/6/KE tas- 26 ta' Jannar 2005 li temenda d-Direttiva 71/250/KEE fir-rigward tar-rappurtar u l-interpretazzjoni ta’ riżultati analitiċi meħtieġa skond id-Direttiva 2002/32/KE Test b’relevanza għaż-ŻEE.

text:
                  6.10.2006

                  MT

                  Il-Ġurnal Uffiċjali ta’ l-Unjoni Ewropea

                  101

            DIRETTIVA TAL-KUMMISSJONI 2005/6/KE
      tas-26 ta' Jannar 2005
      li temenda d-Direttiva 71/250/KEE fir-rigward tar-rappurtar u l-interpretazzjoni ta’ riżultati analitiċi meħtieġa skond id-Direttiva 2002/32/KE
      (Test b’ rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 70/373/KEE ta’ l-20 ta’ Lulju 1970 dwar l-introduzzjoni ta’ metodi tal-Komunità ta’ teħid ta’ kampjuni u analiżi għall-kontroll uffiċjali ta’ għalf ta’ l-annimali (1), u b’mod partikolari l-Artikolu 2 tagħha,
      Billi:

                  (1)

                  Id-Direttiva tal-Kummissjoni 71/250/KEE tal-15 ta’ Ġunju 1971 li tistabbilixxi metodi tal-Komunità ta’ analiżi għall-kontroll uffiċjali ta’ għalf ta’ l-annimali (2) tinkludi dispożizzjonijiet li jikkonċernaw l-espressjoni ta’ riżultati.

                  (2)

                  Biex ikun żgurat mod armonizzat ta’ implimentazzjoni għad-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar sustanzi mhux mixtieqa fl-għalf ta’ l-annimali (3) fl-Istati Membri kollha, huwa ta’ importanza kbira li riżultati analitiċi huma rrappurtati u interpetati bl-istess mod.

                  (3)

                  Id-Direttiva 71/250/KE għandha għalhekk tiġi emendata skond dan.

                  (4)

                  Il-miżuri provduti f’ din id-Direttiva huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali.

            ADOTTAT DIN ID-DIRETTIVA:
      Artikolu 1
      Direttiva 71/250/KE hija emendata kif ġej:

                  (1)

                  F’ Artikolu 1 il-paragrafu li ġej huwa miżjud wara t-tieni paragrafu:
                  “Fir-rigward ta’ sustanzi mhux mixtieqa fi ħdan it-tifsira tad-Direttiva 2002/32/KE tal-Parlament Ewropew u tal-Kunsill (*), inkluż diossini u PCBs li jixbhu d-diossini, japplika punt C(3) ta’ Parti 1 ta’ l-Anness għal din id-Direttiva.”

                     (*)  ĠU L 140, tat-30.5.2002, p. 10."

                  (2)

                  L-Anness huwa emendat skond l-Anness għal din id-Direttiva.

            Artikolu 2
      1.   L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jikkonformaw ma’ din id-Direttiva tnax-il xahar wara d-dħul fis-seħħ. Huma għandhom minnufih jgħaddu lill-Kummissjoni it-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew ikunu akkumpanjati b’ tali referenza fil-waqt tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jgħaddu lill-Kummissjoni it-test tad-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmula fi Brussell, nhar is-26 ta' Jannar 2005.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 170, tat-3.8.1970, p. 2. Direttiva kif emendata l-aħħar bir-Regolament (KE) Nru 807/2003 (ĠU L 122, tas-16.5.2003, p. 36).

         (2)  ĠU L 155, tat-12.7.1971, p. 13. Direttiva kif emendata l-aħħar bid-Direttiva tal-Kummissjoni 1999/27/KE (ĠU L 118, tas-6.5.1999, p. 36).

         (3)  ĠU L 140, tat-30.5.2002, p. 10. Direttiva kif emendata l-aħħar bid-Direttiva tal-Kummissjoni 2003/100/KE (ĠU L 285, 1.11.2003, p. 33).

         ANNESS
         Fil-punt C, applikazzjoni ta’ metodi ta’ analiżi u espressjoni ta’ riżultati, ta’ Parti 1, dispożizzjonijiet ġenerali dwar metodi ta’ analiżi għall-għalf ta’ l-annimali, ta’ l-Anness għad-Direttiva 71/250/KE il-punt 3 li ġej huwa miżjud:

                        “3.

                        Fir-rigward tas-sustanzi mhux mixtieqa fi ħdan it-tifsira tad-Direttiva 2002/32/KE, inkluż id-diossini u PCBs li jixbhu d-diossini, prodott intenzjonat għall-għalf ta’ l-annimali għandu jiġi kkunsidrat bħala mhux konformi mal-kontenut massimu stabbilit, jekk ir-riżultat analitiku huwa kkunsidrat li jeċċedi l-kontenut massimu filwaqt illi jitqiesu l-inċertezzi tal-kejl estiż u l-korrezzjoni għall-irkupru. Il-konċentrazzjoni analizzata kkoreġuta għall-irkupru u l-inċertezza tal-kejl estiż imnaqqsa huma wżati biex jeżaminaw konformità. Din ta’ l-aħħar applikabbli biss f’każijiet fejn il-metodu ta’ analiżi tippermetti l-istima ta’ l-inċertezza tal-kejl u l-korrezzjoni għall-irkupru (eż. Mhux possibbli fil-każ ta’ analiżi mikroskopika)
                        Ir-riżultat analitiku għandu jiġi rrapurtat kif ġej (sakemm il-metodu wżat ta’ analiżi jippermetti l-istima ta’ l-inċertezza tal-kejl u r-rata ta’ l-irkupru):

                                    (a)

                                    ikkoreġut jew mhux ikkoreġut għall-irkupru, il-metodu ta’ rapurtaġġ u l-livell ta’ rkupru li qed jiġi ndikat.

                                    (b)

                                    bħala ‘x +/- U’, fejn x huwa r-riżultat analitiku u U huwa l-inċertezza tal-kejl estiż, bl-użu ta’ fattur ta’ kopertura 2 li jagħti livell ta’ kunfidenza ta’ approssivament 95 %.”


title: 2005/67/KE: Direttiva tal-Kummissjoni 2005/67/KE tat- 18 ta’ Ottubru 2005 li temenda, għall-għanijiet ta’ l-adattament tagħhom, l-Annessi I u II għad-Direttiva tal-Kunsill 86/298/KEE l-Annessi I u II għad-Direttiva tal-Kunsill 87/402/KEE u l-Annessi I, II u III għad-Direttiva 2003/37/KE tal-Parlament Ewropew u tal-Kunsill, dwar l-approvazzjoni tat-tip ta' trakters agrikoli jew forestali Test b'rilevanza għaż-ŻEE.

text:
                  21.11.2006

                  MT

                  Il-Ġurnal Uffiċjali ta’ l-Unjoni Ewropea

                  34

            DIRETTIVA TAL-KUMMISSJONI 2005/67/KE
      tat-18 ta’ Ottubru 2005
      li temenda, għall-għanijiet ta’ l-adattament tagħhom, l-Annessi I u II għad-Direttiva tal-Kunsill 86/298/KEE l-Annessi I u II għad-Direttiva tal-Kunsill 87/402/KEE u l-Annessi I, II u III għad-Direttiva 2003/37/KE tal-Parlament Ewropew u tal-Kunsill, dwar l-approvazzjoni tat-tip ta' trakters agrikoli jew forestali
      (Test b'relevanza għaż-ŻEE)
      IL-KUMMISSJONI TAL-KOMUNITAJIET EWROPEJ
      Wara li kkunsidrat it-Trattat li jistabbilixxi il-Komunità Ewropea,
      Wara li kkunsidrat id-Direttiva tal-Kunsill 86/298/KEE tas-26 ta’ Mejju 1986 dwar strutturi mwaħħla fuq wara ta' trakters agrikoli jew forestali tat-tip “narrow-tracked” bħala protezzjoni fil-każ li jinqalbu (1), u b’mod partikolari l-Artikolu 12 tagħha,
      Wara li kkunsidrat id-Direttiva tal-Kunsill 87/402/KEE tas-25 ta’ Ġunju 1987 dwar strutturi mwaħħla fuq wara ta' trakters agrikoli jew forestali tat-tip “narrow-tracked” bħala protezzjoni fil-każ li jinqalbu (2), u b’mod partikolari l-Artikolu 11 tagħha,
      Wara li kkunsidrat id-Direttiva 2003/37/KE tal-Parlament Ewropew u tal-Kunsill tas-26 ta' Mejju 2003 dwar l-approvazzjoni tat-tip ta' trakters agrikoli jew forestali, it-trejlers tagħhom u makkinarju rmunkat li jista' jitwaħħal jew jitneħħa skond il-ħtieġa, flimkien mas-sistemi tagħhom, il-komponenti u l-unitajiet tekniċi tagħhom u waqt li rrevokat id-Direttiva tal-Kunsill 74/150/KEE (3), u b’mod partikolari l-Artikolu 19(1)(a) u (b) tagħha,
      Billi:

                  (1)

                  Id-Direttiva 2003/37/KE introduċiet it-twaħħil ta’ ankraġġi bħala rekwiżit ġdid għall-approvazzjoni tat-tip tal-vettura agrikola jew forestali kollha kemm hi skond id-Direttiva tal-Kunsill 76/115/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri dwar l-ankraġġi għaċ-ċinturin tas-sikurezza tal-vetturi bil-magna (4). Peress li d-Direttiva 76/115/KEE tikkonċerna l-approvazzjoni tat-tip ta’ kategoriji differenti ta’ vertturi bil-magna mhux agrikoli, huwa meħtieġ li jiġi speċifikat liema rekwiżiti ta’ dik id-Direttiva se japplikaw għal ċerti trakters agrikoli.

                  (2)

                  Ir-rekwiżiti fl-Appendiċi 1 ta’ l-Anness I għad-Direttiva 76/115/KEE għal sits ċentrali li jħarsu ‘l quddiem tal-kategorija tal-vettura N3 huma xierqa għat-trakters ta’ veloċità ta’ disinn massima ta’ 40 km/siegħa jew anqas.

                  (3)

                  Fid-29 ta’ Marzu 2005, il-Kunsill ta’ l-OECD approva id-Deċiżjoni C(2005)1, li tistabbilixxi verżjonijiet ġodda tal-kodiċi OECD għall-ittestjar ta' trakters agrikoli jew forestali.

                  (4)

                  Huwa xieraq li r-referenzi jiġu adattati għall-kodiċi OECD fid-Direttivi 2003/37/KE, 86/298/KEE u 87/402/KEE sabiex titqies id-Deċiżjoni C(2005)1 tal-Kunsill ta’ l-OECD.

                  (5)

                  Id-Direttivi 86/298/KEE, 87/402/KEE u 2003/37/KE għandhom jiġu emendati skond dan,

                  (6)

                  Il-miżuri previsti f' din id-Deċiżjoni huma fi qbil ma' l-opinjoni tal-Kumitat stabbilit skond l-Artikolu 20(1) tad-Direttiva 2003/37/KE,

            ADOTTAT DIN ID-DIRETTIVA:
      Artikolu 1
      L-Annessi I, II, u III tad-Direttiva 2003/37/KE huma emendati skond l-Anness I ta' din id-Direttiva.
      Artikolu 2
      L-Annessi I u II tad-Direttiva 86/298/KEE huma emendati skond l-Anness II ta' din id-Direttiva.
      Artikolu 3
      L-Annessi I u II tad-Direttiva 87/402/KEE huma emendati skond l-Anness III ta' din id-Direttiva.
      Artikolu 4
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mill-31 ta' Diċembru 2005. Għandhom jikkomunikaw minnufih lill-Kummissjoni t-test ta' dawn id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
      Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew ikunu mehmuża ma' din ir-referenza dakinhar tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-riferenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert b' din id-Direttiva.
      Artikolu 5
      Din id-Direttiva għandha tidħol fis-seħħ fl-għoxrin jum wara li tiġi ppubblikata fil-Ġurnal Uffiċjali ta' l-Unjoni Ewropea.
      Artikolu 6
      Din id-Direttiva hija indirizzata lill-Istati Membri.

         Magħmul fi Brussell, nhar it-18 ta’ Ottubru 2005.

               Għall-Kummissjoni

            Gunter VERHEUGEN

               Viċi-President

         (1)  ĠU L 186, tat-8.7.1986, p. 26. Direttiva kif l-aħħar emendata mill-Att ta’ Adeżjoni ta’ l-2003.

         (2)  ĠU L 220, tat-8.8.1987, p. 1. Direttiva kif l-aħħar emendata bl-Att ta' Adeżjoni ta' l-2003.

         (3)  ĠU L 171, tal-9.7.2003, p. 1. Id-Direttiva kif emendata l-aħħar bid-Direttiva 2005/13/KE (ĠU L 55, 1.3.2005, p. 35).

         (4)  ĠU L 24, tat-30.1.1976, p. 6. Id-Direttiva kif emendata l-aħħar bid-Direttiva 96/38/KE (ĠU L 187, 26.1.1996, p. 95).

         ANNESS I
         L-Annessi I, II u III għad-Deċiżjoni 2003/37/KE qegħdin jiġu emendati kif ġej:

                     (1)

                     Fl-Anness I, Parti 4, partita 3.6.1. il-kliem “OECD Kodiċi 1 jew 2” jiġu sostitwiti bi “OECD Kodiċi 2”.

                     (2)

                     L-Anness II huwa emendat kif ġej:

                                 (a)

                                 Fil-linja 26.1, Kapitlu B, Parti I, il-kliem “Punti fejn jinqafel iċ-ċinturin tas-sikurezza” huma mibdula bil-frażi “Ankraġġi taċ-ċinturin tas-sikurezza (1)”

                                 (b)

                                 Il-Parti II. C tal-Kapitolu B hija mibdula b'dan li ġej:
                                 ‘Parti II C
                                 Korrispondenza mal-kodiċi standardizzati OECD
                                 Il-bullettini tat-test (kompleti) konformi mal-kodiċi OECD mogħtija hawn taħt jistgħu jintużaw minflok ir-rapporti tat-test imfassla b’konformità mad-direttivi separati korrispondenti.

                                             Numru mogħti fit-tabella fil-Parti I (direttivi separati)

                                             Suġġett

                                             Kodiċi OECD (*)

                                             10.1.

                                             (77/536/KEE)

                                             Testijiet uffiċjali fuq l-istrutturi ta’ protezzjoni tat-trakters agrikoli jew forestali(testjar dinamiku)

                                             Kodiċi 3

                                             26.1

                                             (76/115/KEE)

                                             16.1.

                                             79/622/KEE

                                             Testijiet uffiċjali fuq l-istrutturi ta’ ta' protezzjoni tat-trakters agrikoli jew forestali(testjar statiku)

                                             Kodiċi 4

                                             26.1

                                             76/115/KEE

                                             19.1.

                                             86/298/KEE

                                             Testijiet uffiċjali fuq l-istrutturi ta’ protezzjoni mwaħħla fuq wara tat-trakters agrikoli jew forestali tat-tip “narrow –tracked”

                                             Kodiċi 7

                                             26.1

                                             76/115/KEE

                                             21.1.

                                             87/402/KEE

                                             Testijiet uffiċjali fuq l-istrutturi ta’ protezzjoni mwaħħla fuq quddiem tat-trakters agrikoli jew forestali tat-tip “narrow –tracked”

                                             Kodiċi 6

                                             26.1

                                             76/115/KEE

                                             SD (**)

                                             Testijiet uffiċjali fuq l-istrutturi ta’ protezzjoni tat-trakters agrikoli jew forestalitat-tip “track-laying”

                                             Kodiċi 8

                                             26.1

                                             76/115/KEE

                     (3)

                     Fl-Anness I, Parti 4, partita 3.6.1. il-kliem ‘OECD Kodiċi 1 jew 2’ jiġu sostitwiti bi ‘OECD Kodiċi 2’.

            (*)  Il-bullettini tat-test għandhom ikunu konformi mad-Deċiżjoni OECD C(2005)1. L-ekwivalenza tal-bulettin tat-test tista’ biss tiġi rikonoxxuta għall-ankraġġi taċ-ċintorini tas-sikurezza jekk dawn ikunu ġew ittestjati.
         Ir-rapporti tat-test f'konformità mal-Kodiċi ta' wara d-Deċiżjoni C(2000) 59 kif l-aħħar emendata bid-Deċiżjoni C(2003)252 jistgħu jiġu aċċettati matul perjodu tranżizzjonali ta’ sena waħda li tibda mid-data tal-pubblikazzjoni tad-Deċiżjoni C(2005)1 fuq il-websajt OECD, i.e. sal-21 ta’ April 2006.

            (**)  SD: għandha tkun koperta b’direttiva separata’

         ANNESS II
         L-Annessi I, u II għad-Direttiva 86/298/KE huma emendati kif ġej:

                     (1)

                     Fl-Anness I, il-punt 1 huwa sostitwit b'dan li ġej:

                                 “1.

                                 Id-definizzjonijiet u r-rekwiżiti tal-punt 1 tal-Kodiċi 7 tad-Deċiżjoni OECD C(2005)1 tad-29 ta’ Marzu 2005, minbarra il-punt 1.1, għandhom japplikaw.”

                     (2)

                     L-Anness II huwa sostitwit bit-test li ġej:

                        “ANNESS II
                        Rekwiżiti tekniċi
                        Ir-rekwiżiti tekniċi għall-approvazzjoni tat-tip KE dwar strutturi mwaħħla fuq wara ta' trakters agrikoli jew forestalitat-tip ‘narrow-tracked’ bħala protezzjoni fil-każ li jinqalbu, huma dawk stabbiliti fil-punt 3 tal-kodiċi 7 tad-Deċiżjoni OECD C(2005)1 tad-29 ta’ Marzu 2005, minbarra il-punti 3.1.4 (‘Rapporti tat-test’), 3.4 (‘Modifiki żgħar’), 3.5 (‘Tikkettjar’) u 3.6 (‘Ir-rendiment ta’ l-ankraġġ taċ-ċinturin tas-sikurezza’).”

         ANNESS III
         L-Annessi I, u II għad-Direttiva 87/402/KE huma emendati kif ġej:

                     (1)

                     Fl-Anness I, il-punt 1 huwa sostitwit b'dan li ġej:
                     “Id-definizzjonijiet u r-rekwiżiti tal-punt 1 tal-Kodiċi 6 tad-Deċiżjoni OECD C(2005)1 tad-29 ta’ Marzu 2005, minbarra il-punt 1.1, għandhom japplikaw.”

                     (2)

                     L-Anness II huwa sostitwit bit-test li ġej:

                        “ANNESS II
                        Rekwiżiti tekniċi
                        Ir-rekwiżiti tekniċi għall-approvazzjoni tat-tip KE dwar strutturi mwaħħla fuq wara ta' trakters agrikoli jew forestali tat-tip ‘narrow-tracked’ bħala protezzjoni fil-każ li jinqalbu, huma dawk stabbiliti fil-punt 3 tal-kodiċi 6 tad-Deċiżjoni OECD C(2005)1 tad-29 ta’ Marzu 2005, minbarra il-punti 3.4 (‘Rapporti tat-test’), 3.6 (‘Modifiki żgħar’), 3.5 (‘Tikkettjar’) u 3.7 (‘Ir-rendiment ta’ l-ankraġġ taċ-ċinturin tas-sikurezza’).”


title: Id-Direttiva Tal-Kunsill 96/50/KE tat-23 Lulju 1996 dwar l-armonizzazzjoni tal-kondizzjonijiet għall-akkwist taċ-ċertifikati nazzjonali tas-sidien tad-dgħajjes għat-trasport ta' merkanzija u passiġġieri permezz ta' passaġġi ta' l-ilma interni fil-Komunità

text:
Avviż Legali Importanti

|

31996L0050

Official Journal L 235 , 17/09/1996 P. 0031 - 0038

		Id-Direttiva tal-Kunsill 96/50/KEtat-23 ta' Lulju 1996dwar l-armonizzazzjoni tal-kondizzjonijiet għall-akkwist taċ-ċertifikati nazzjonali tas-sidien tad-dgħajjes għat-trasport ta' merkanzija u passiġġieri permezz ta' passaġġi ta' l-ilma interni fil-KomunitàIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 75 tiegħu,Wara li kkunsidra il-proposta mill-Kummissjoni [1],Wara li kkunsidra l-opinjoni tal-Kumitat Ekonomiku u Soċjali [2],Jaġixxi bi qbil mal-proċedura li hemm referenza għaliha fl-Artikolu 189ċ tat-Trattat [3],Billi d-dispożizzjonijiet komuni dwar it-tbaħħir ta' bastimenti għall-passaġġi ta' l-ilma interni fuq il-passaġġi ta' l-ilma interni tal-Komunità għandhom ikunu ntrodotti; billi l-ewwel pass għal dan il-għan sar bl-adozzjoni tad-Direttiva tal-Kunsill 91/672/KEE tad-19 ta' Diċembru 1991 dwar ir-rikonoxximent reċiproku ta' ċertifikati nazzjonali tas-sidien tad-dgħajjesgħat-trasport tal-merkanzija u tal-passiġġieri bil-passaġġi ta' l-ilma interni [4];Billi, minħabba d-differenzi fil-leġislazzjoni nazzjonali li għandhom x'jaqsmu mal-kondizzjonijiet għall-akkwist taċ-ċertifikati tas-sidien tad-dgħajjesgħan-navigazzjoni interna u l-bżonn li ħtiġiet tas-sigurtà fl-industrija tan-navigazzjoni interna jsiru gradwalment iktar stretti, regoli Komunitarji għall-ħruġ ta' dawn iċ-ċertifikati għandhom jiġu adottati sabiex jipprevjenu kull tgħawwiġ tal-kompetizzjoni;Billi, sabiex tiġi ggarantita l-uniformità u t-trasparenza meħtieġa, l-Komunità għandha tiddefenixxi mudell għal ċertifikat nazzjonali tas-sidien tad-dgħajjes, rikonoxxut reċiprokament mill-Istati Membri b'ebda obbligazzjoni ta' skambju, li r-responsabbiltà għall-għoti tiegħu tkun, skond il-prinċipju ta' sussidjarjetà, huwa ta' l-Istati Membri;Billi passaġġi nazzjonali navigabbli li mhumiex konnessi mal-qafasnavigabbli ta' Stat Membru ieħor mhumiex suġġetti għall-kompetizzjoni internazzjonali u għalhekk mhuwiex meħtieġ li jsiru obbligatorji, fuq dawk il-passaġġi d-dispożizzjonijiet komuni għall-għoti ta' ċertifikati tas-sidien tad-dgħajjesstabbiliti f'din id-Direttiva;Billi l-objettiv ewlieni ta' dawn id-dispożizzjonijiet komuni għandu jkun li titjieb is-sigurtà tan-navigazzjoni u l-protezzjoni tal-ħajja umana; billi għalhekk jidher essenzjali li dawn id-dispożizzjonijiet jistabbilixxu l-ħtiġiet minimi li l-applikant għandu jilħaq sabiex jakkwista iċ-ċertifikat tas-sidien tad-dgħajjesgħan-navigazzjoni interna;Billi l-ħtiġiet f'dan il-każ għandhom jikkonċernaw mill-inqas l-età meħtieġa biex jinnaviga bastiment, is-saħħa fiżika u mentali ta' l-applikanti, l-esperjenza professjonali u l-għarfien tagħhom dwar ċerti suġġetti li għandhom x'jaqsmu mat-tbaħħir ta' dgħajsa; billi, fl-interessi tas-sigurtà tal-bastiment u tal-persuni abbord, l-Istati Membri jistgħu jimponu ħtiġiet addizzjonali li għandhom x'jaqsmu b'mod partikolari l-għarfien ta' ċerti sitwazzjonijiet; billi għarfien professjonali addizzjonali hu meħtieġ biex wieħed jinnaviga bl-għajnuna ta' radar jew biex jinnaviga bastiment li jittrasporta l-passiġġieri;Billi hu meħtieġ li jsir provvediment għal proċeduri xierqa biex jiġu adattati l-Annessi ta' din id-Direttiva; billi hu għalhekk xieraq li l-Kumitat stabbilit bl-Artikolu 7 tad-Direttiva 91/672/KEE għandu jassisti lill-Kummissjoni fl-adattament ta' l-Annessi.ADOTTA DIN ID-DIRETTIVA:L-Artikolu 11. L-Istati Membri li joħorġu ċertifikat tas-sidien tad-dgħajjesgħat-trasport tal-merkanzija u l-passiġġieri bil-passaġġi ta' l-ilma interni, minn hawn' il quddiem magħruf bħala "iċ-ċertifikat" għandu jagħmel hekk skond il-mudell Komunitarju deskritt fl-Anness I, li jkun konformi ma' din id-Direttiva.2. L-Istati Membri għandhom jieħdu l-miżuri xierqa biex jipprekludu r-riskju li jiġu ffalsifikati ċ-ċertifikati.3. Iċ-ċertifikat għandu jinħareġ mill-awtorità kompetenti ta' l-Istati Membri skond din id-Direttiva. Għandu jieħu akkont tal-karatteristiċi speċjali tal-passaġġi u taċ-ċertifikati msemmija fl-Artikolu 1 tad-Direttiva 91/672/KEE, jiġifieri:- iċ-ċertifikat tas-sidien tad-dgħajjesvalidu għall-passaġġi kollha fl-Istati Membri, bl-eċċezzjoni tal-passaġġi li għalihom japplika r-Regolament dwar il-ħruġ tal-liċenzi għan-navigazzjoni fuq ir-Rhine (Grupp A).- iċ-ċertifikat tas-sidien tad-dgħajjesvalidu għall-passaġġi kollha fl-Istati Membri, bl-eċċezzjoni tal-passaġġi ta' karattru marittimu msemmija fl-Anness II tad-Direttiva 91/672/KEE, u bl-eċċezzjoni tal-passaġġi li għalihom japplika r-Regolament dwar il-ħruġ ta' liċenzji għan-navigazzjoni fuq ir-Rhine (Grupp B).4. Iċ-ċertifikat tal-grupp A jew tal-Grupp B maħruġ mill-Istati Membri b'konformità ma' din id-Direttiva għandu jkun validu għall-passaġġi kollha tal-Grupp A jew tal-Grupp B fil-Komunità.5. Suġġett għall-Artikolu 8(2), il-liċenzja tan-navigazzjoni fuq ir-Rhine, maħruġ skond il-Konvenzjoni rriveduta għan-Navigazzjoni fuq ir-Rhine, għandha tkun valida għall-passaġġi kollha fil-Komunità.6. Iċ-ċertifikati nazzjonali tas-sidien tad-dgħajjesreċiprokament rikonoxxuti mid-Direttiva 91/672/KEE, li jidhru fl-Anness I ta' din id-Direttiva, li huma maħruġa sa mhux aktar tard minn 18-il xahar wara d-data tad-dħul fis-seħħ ta' din id-Direttiva għandhom jibqgħu validi bl-ebda obbligazzjoni ta' skambju.L-Artikolu 2Għall-iskopijiet ta' din id-Direttiva:(a) "awtorità kompetenti" għandha tfisser l-awtorità maħtura minn Stat Membru biex toħroġ ċertifikati wara li tivverifika li l-applikanti jissodisfaw il-ħtiġiet;(b) "sid tad-dgħajsa" għandu jfisser il-persuna li għandha d-dispożizzjoni u l-kwalifiki meħtieġa biex tbaħħar bastiment (dgħajsa) fil-passaġġi ta' l-Istati Membri u li għandha responsabbiltà nawtika abbord;(ċ) "membru ta' l-ekwipaġġ" għandu jfisser persuna li pparteċipat regolarment fit-tbaħħir ta' bastiment f'navigazzjoni interna, inkluż fil-kontroll tat-tmun.L-Artikolu 31. Din id-Direttiva għandha tapplika għas-sidien tad-dgħajjeskollha ta' bastimenti tal-passaġġi ta' l-ilma interni: braken awtomatiċi, laneċ, bastimenti li jimbuttaw, convoys immexxija jew f'formazzjonijiet biswit xulxin, maħsuba għat-trasport ta' merkanzija jew ta' passiġġieri, ħlief għal:- sidien tad-dgħajjes ta' bastimenti maħsuba għat-trasport tal-merkanzija li huma inqas minn 20 metru fit-tul,- sidien tad-dgħajjes ta' bastimenti maħsuba għat-trasport tal-passiġġieri, li ma jittrasportawx iktar minn 12-il persuna b'żieda ta' l-ekwipaġġ.2. Kull Stat Membru jista', wara li jikkonsulta lill-Kummissjoni, jeżenta mill-applikazzzjoni ta' din id-Direttiva s-sidien tad-dgħajjesli joperaw esklussivament fuq passaġġi ta' l-ilma interni mhux konnessi man-network navigabbli ta' Stat Membru ieħor u jtihom ċertifikati nazzjonali tas-sidien tad-dgħajjes, li l-kondizzjonijiet għall-akkwist tagħhom jistgħu ivarjaw minn dawk definiti f'din id-Direttiva. Il-validità ta' dawk iċ-ċertifikati nazzjonali għandha f'dak il-każ tkun illimitata għal dawk il-passaġġi.L-Artikolu 41. Sabiex jakkwista ċertifikat, applikant għandu jissodisfa l-ħtiġiet minimi stabbiliti fl-Artikoli 5 sa 8. Iċ-ċertifikat għandu jsemmi jekk is-sid tad-dgħajsa għandux awtorizzazzjoni tal-Grupp A jew tal-Grupp B.2. Iċ-ċertifikati maħruġa mill-Istati Membri li jilħqu l-ħtiġiet minimi msemmija fil-paragrafu 1 għandhom ikunu reċiprokament rikonoxxuti.L-Artikolu 5Applikant għandu jkollu mill-inqas 21 sena biex jakkwista ċertifikat. Madanakollu, l-Istati Membri jistgħu xorta joħorġu ċertifikati lil persuni ta' 18-il sena jew iktar. L-għarfien minn Stat Membru ta' ċertifikat tal-Grupp A jew B maħruġ minn Stat Membru ieħor jista' jkun suġġett għall-istess kondizzjonijiet ta' l-età minima li huma meħtieġa f'dak l-Istat Membru għall-ħruġ ta' ċertifikat għall-istess Grupp.L-Artikolu 61. L-applikant għandu jipprovdi xiehda ta' saħħa fiżika u mentali billi jgħaddi eżami mediku mwettaq minn tabib magħruf mill-awtorità kompetenti. Dak l-eżami għandu jkopri b'mod partikolari akutezza viżwali u awditorja, viżjoni ta' kulur, motriċità tad-dirgħajn u tar-riġlejn u l-istat newropsikjatriku u kardjovaskulari ta' l-applikant.2. Malli jilħaq il-65 sena, it-titolari taċ-ċertifikat għandu, fit-tliet xhur ta' wara u sussegwentement kull sena, jgħaddi mill-eżami msemmi fil-paragrafu; l-awtorità kompetenti għandha tattesta fuq iċ-ċertifikat li s-sid tad-dgħajsa ikun issodisfa din l-obbligazzjoni.L-Artikolu 71. Applikant għandu jforni prova ta' mill-inqas erba' snin esperjenza professjonali bħala membru ta' l-ekwipaġġ fuq bastiment tal-passaġġi ta' l-ilma interni.2. Biex jittieħed kont tagħha, l-esperjenza professjonali għandha tkun ivvalidata mill-awtorità kompetenti ta' l-Istat Membru billi tiddaħħal f'rekord ta' servizz personali. Tista' tkun ġiet akkwistata fuq kwalunkwe mill-passaġġi ta' l-Istati Membri. Fil-każ ta' passaġġi li parti mill-mogħdijiet tagħhom huma fi ħdan it-territorju Komunitarju, bħad-Danubju, l-Elbe u l-Oder, l-esperjenza professjonali akkwistata fit-taqsimiet kollha ta' dawk il-passaġġi ta' l-ilma interni jittieħdu inkonsiderazzjoni.3. It-tul minima ta' l-esperjenza professjonali msemmija fil-paragrafu 1 tista' tkun imnaqqsa b'massimu ta' tliet snin:(a) meta l-applikant ikollu diploma magħrufa mill-awtorità kompetenti li tikkonferma taħriġ speċjaliżżat f'navigazzjoni interna li tinkludi xogħol prattiku ta' navigazzjoni, it-tnaqqis ma jistax ikun akbar mit-tul tat-taħriġ speċjalizzat; jew(b) meta l-applikant jista' jipprovdi xiehda ta' esperjenza professjonali akkwistata fuq bastiment bħala membru ta' l-ekwipaġġ; sabiex jakkwista t-tnaqqis massimu ta' tliet snin, l-applikant għandu jipprovdi xiehda ta' mill-inqas erba' snin esperjenza fin-navigazzjoni marittima.4. It-tul minima ta' l-esperjenza professjonali prevista fil-paragrafu 1 tista' tkun imnaqqsa b'massimu ta' tliet snin meta l-applikant ikun għadda minn eżami prattiku f'bastiment tat-tbaħħir; iċ-ċertifikat għandu f'dak il-każ ikopri biss bastimenti b'karatteristiċi nawtiċi simili għal dawk tal-bastiment li fuqu jkun għadda l-eżami prattiku.L-Artikolu 81. Applikant għandu jkun għadda eżami ta' għarfien professjonali; dak l-eżami għandu jinkludi mill-inqas is-suġġetti ġenerali mniżżla fil-Kapitolu A ta' l-Anness II.2. Suġġett għall-konsultazzjoni mal-Kummissjoni, Stat Membru jista' jeħtieġ li s-sid tad-dgħajsa jissodisfa ħtiġiet addizzjonali li jikkonċernaw l-għarfien ta' sitwazzjoni lokali ta' ċerti passaġġi, bl-eċċezzjoni tal-passaġġi ta' karattru marittimu msemmija fl-Aness II tad-Diettiva 91/672/KEE.Suġġett għall-istess riżerva, Stat Membru jista' jeħtieġ li s-sid tad-dgħajsa ta' bastiment tal-passiġġieri, f'ċerti żoni ta' trasport limitat, ikollu għarfien professjonali aktar iddettaljat tad-dispożizzjonijiet speċjali li għandhom x'jaqsmu mas-sigurtà tal-passiġġieri, b'mod partikolari fil-każ ta' inċidenti, nar jew nawfraġju.L-Artikolu 91. Sabiex ikun awtorizzat jinnaviga bl-għajnuna ta' radar, is-sid tad-dgħajsa għandu jkollu attestazzjoni speċjali ikkunsinnjata mill-awtorità kompetenti bħala xiehda li għadda l-eżami li jkopri għarfien professjonali tas-suġġetti msemmija fil-Kapitolu B ta' l-Anness II.L-Istati Membri għandhom jirrikonoxxu l-kwalifika maħruġa permezz tar-regolament tal-ħruġ tal-kwalifiki biex ibaħħru bastiment bl-għajnuna ta' radar fuq ir-Rhine.2. Applikant li jissodisfa l-kondizzjonijiet stabbiliti fil-paragrafu 1 għandu jkollu s-saħħa tiegħu jew tagħha biex j/tinnaviga b'radar attestat mill-awtorità kompetenti fil-forma ta' endorsement fuq iċ-ċertifikat.L-Artikolu 10Sabiex jitħallew ibaħħru dgħajsa li tittrasporta l-passiġġieri fuq il-passaġġi ta' l-Istati Membri, jew is-sid tad-dgħajsa jew membru ieħor ta' l-ekwipaġġ għandu jkollhom fil-pussess tagħhom ċertifikat speċjali maħruġ mill-awtorità kompetenti bħala xiehda ta' li hu/hi għaddew eżami ta' l-għarfien professjonali fis-suġġetti msemmija fil-Kapitolu Ċ ta' l-Anness II.L-Artikolu 11Il-Kummissjoni, f'azzjoni skond il-proċedura stabbilita fl-Artikolu 12, tista' tieħu l-passi neċessarja bil-għan li taddatta l-forma taċ-ċertifikat tas-sidien tad-dgħajjesfl-Anness I u fid-dawl ta' l-iżvilupp ta' l-għarfien professjonali neċessarju meħtieġ għall-ħruġ taċ-ċertifikat u speċifikat fl-Anness II.L-Artikolu 121. Il-Kummissjoni għandha tkun megħjuna fl-applikazzjoni ta' l-Artikolu 11 mill-Kumitat stabbilit bl-Artkolu 7 tad-Direttiva 91/672/KEE.2. Ir-rappreżentant tal-Kumissjoni għandu jissottometti lill-Kumitat abbozz tal-miżuri li għandhom jittieħdu. Il-Kumitat għandu jagħti l-opinjoni tiegħu dwar l-abbozz fil-limitu ta' żmien li l-President jista' jistabbilixxi skond l-urġenza tal-każ. L-opinjoni għandha tingħata mill-maġġoranza stabbilita fl-Artikolu 148(2) tat-Trattat fil-każ ta' deċiżjonijiet li l-Kunsill hu meħtieġ li jadotta fuq proposta mill-Kummissjoni. Il-voti tar-rappreżentanti ta' l-Istati Membri fi ħdan il-Kumitat għandhom ikunu peżati skond kif stabbilit f'dak l-Artikolu. Il-President m'għandux jivvota.3. a) Il-Kummissjoni għandha taddotta l-miżuri li japplikaw immedjatament;(b) Madankollu, jekk dawn il-miżuri mhumiex skond l-opinjoni tal-Kumitat, għandhom jiġu kkomunikati mill-Kummissjoni lill-Kunsill minnufih. F'dak il-każ il-Kummissjoni tista' tiddeferixxi l-applikazzjoni tal-miżuri li tkun iddeċidiet għal perjodu ta' mhux iktar minn xahar mid-data ta' din il-komunikazzjoni. Il-Kunsill, billi jaġixxi b'maġġoranza kkwalifikata, jista jieħu deċiżjoni differenti fi ħdan l-istess limitu ta' żmien.L-Artikolu 131. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarja biex ikunu konformi ma' din id-Direttiva sa mhux iktar tard minn 18-il xahar wara d-data tad-dħul fis-seħħ ta' din id-Direttiva. Għandhom immedjatament jinformaw lill-Kummissjoni bihom.Meta l-Istati Membri jadottaw dawn id-dispożizzjonijiet, għandhom ikun fihom referenza għal din id-Direttiva jew għandhom ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. Il-metodi biex issir din ir-referenza għandhom jiġu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet li jadottaw fis-settur kopert minn din id-Direttiva.3. Meta neċessarju, l-Istati Membri għandhom jassistu lil xulxin fl-implimentazzjoni ta' din id-Direttiva.L-Artikolu 14Din id-Direttiva għandha tidħol fis-seħħ fl-20 ġurnata wara il-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 15Din id-Direttiva hija indirizzata lill-Istati Membri.Magħmula fi Brussel, fit-23 ta' Lulju 1996.Għall-KunsillIl-PresidentI. Yates[1] ĠU C 280, tas-6.10.1994, p. 5.[2] L-Opinjoni kkunsinnata fil-25 ta' Jannar 1995 (ĠU C 102, ta' l-24.4.1995, p. 5).[3] L-Opinjoni tal-Parlament Ewropew tat-2 ta' Marzu 1995 (ĠU C 68, ta' l-20.3.1995, p. 41), il-pożizzjoni komuni tal-Kunsill tat-8 ta' Diċembru 1995 (ĠU C 356, tat-30.12.1995, p. 66) u d-Deċiżjoni tal-Parlament Ewropew tad-9 ta' Mejju 1996 (ĠU C 152, tas-27.5.1996, p. 46).[4] ĠU L 373, tal-31.12.1991, p. 29.--------------------------------------------------L-ANNESS IMUDELL TAĊ-ĊERTIFIKAT TAS-SIDIEN TAD-DGĦAJJESGĦAN-NAVIGAZZJONI INTERNA(85 mm × 54 mm — sfond ikħal ċar)+++++ TIFF +++++--------------------------------------------------L-ANNESS IIGĦARFIEN PROFESSJONALI MEĦTIEĠ BIEX JIĠI AKKWISTAT IĊ-ĊERTIFIKAT TAS-SIDIEN TAD-DGĦAJJESGĦAN-NAVIGAZZJONI INTERNAKAPITOLU A Suġġetti Ġenerali li għandhom x'jaqsmu mat-trasport tal-merkanzija u l-passiġġieriPARTI 1: ĊERTIFIKAT TAL-GRUPP A1. In-Navigazzjoni(a) L-għarfien eżatt dwar ir-regolamenti tat-traffiku tal-passaġġi ta' l-ilma interni u marittimi, b'mod partikolari tal-KEKI (Kodiċi Ewropej għall-Passaġġi ta' l-ilma interni) u tar-Regolamenti Internazzjonali għall-Prevenzjoni tal-Kolliżjonijiet fuq il-Baħar, inkluż l-iffirmar nawtiku (deskrizzjoni u l-għawwiema tal-passaġġi);(b) L-għarfien tal-karatteristiċi ġenerali ġeografiċi, idroloġiċi, metereoloġiċi u morfoloġiċi tal-passaġġi ta' l-ilma interni u marittimi ewlenija;(ċ) Navigazzjoni terrestrijali b':Determinazzjoni tar-rotta, l-linji ta' pożizzjoni u l-pożizzjoni tal-vapur, affarijiet u pubblikazzjonijiet nawtiċi stampati, xogħol fiċ-chart tal-baħar, marki nawtiċi u sistemi ta' għawwiema, l-eżami tal-kumpass u l-bażi tal-frugħ u l-mili tal-baħar.2. L-immanuvrar u l-immaniġġar tal-Bastiment(a) L-immaniġġar tal-bastiment tenut kont ta' l-effett tar-riħ, tal-kurrent, tat-tnaqqis u l-kurrent tal-ġibda għall-evalwazzjoni ta' buoyancy u stabbilità suffiċjenti;(b) Ir-rwol u l-funzjonament tat-tmun u ta' l-iskrun;(ċ) L-ankoraġġ u r-rimiġġ fil-kondizzjonijiet kollha;(d) Il-manuvri fil-locks u fil-portijiet, il-manuvri meta jiltaqgħu ma' u jgħaddu bastimenti oħrajn.3. Il-kostruzzjoni u l-istabbilità tal-bastiment(a) L-għarfien tal-prinċipji bażiċi tal-kostruzzjoni tal-bastiment l-aktar fejn jirrigwarda s-sigurtà tal-persuni, ta' l-ekwipaġġ u tal-bastiment;(b) L-għarfien bażiku tad-Direttiva tal-Kunsill 82/714/KEE ta' l-4 ta' Ottubru 1982 dwar il-provvedimenti tekniċi għall-bastimenti tal-passaġġi ta' l-ilma interni [1];(ċ) L-għarfien bażiku tal-parti ewlenija ta' komponenti tal-bastiment;(d) L-għarfien teoretiku dwar ir-regoli tal-buoyancy u l-istaBbilità u l-applikazzjoni prattika tagħhom, speċjalment kemm huma tajbin fuq il-baħar;(e) Il-ħtiġiet addizzjonali u b'mod partikolari tagħmir addizzjonali, fuq passaġġi marittimi.4. Inġenji(a) L-għarfien bażiku dwar id-disinn u l-operazzjoni ta' l-inġenji sabiex ikun assigurat il-funzjonament kif suppost tagħhom;(b) L-operazzjoni u l-ispezzjoni ta' l-inġenji ewlenija u awżiljari u l-azzjoni li għandha tittieħed fil-każ ta' diżordni.5. It-Tagħbija u l-Ħatt(a) L-użu ta' indikaturi tal-kurrent;(b) Id-determinazzjoni tal-piż tat-tagħbija bl-użu taċ-ċertifikat ta' miżura;(ċ) It-tagħbija u l-ħatt, l-irfigħ tal-merkanzija (il-pjan ta' l-irfigħ).6. L-Azzjoni f'ċirkostanzi speċjali(a) Il-prinċipji dwar il-prevenzjoni ta' l-inċidenti;(b) Miżuri li għandhom jittieħdu fil-każ ta' ħsara, kolliżjoni u l-inkaljar inkluż is-siġillar ta' l-ixquq;(ċ) L-użu ta' apparat u tagħmir ta' salvataġġ;(d) L-ewwel għajnuna fil-każ ta' inċidenti;(e) Il-prevenzjoni ta' nirien u l-użu ta' tagħmir għat-tifi tan-nar;(f) Il-prevenzjoni tat-tniġġiż tal-passaġġi;(g) Miżuri speċifiċi li għandhom x'jaqsmu mas-salvataġġ ta' persuni, bastimenti u merkanzija fuq rotot ta' bastimenti marittimi, l-għixien fil-perikolu.PARTI 2: ĊERTIFIKAT TAL-GRUPP B1. In-Navigazzjoni(a) L-għarfien eżatt dwar ir-regolamenti tat-traffiku tal-passaġġi ta' l-ilma interni u marittimi, b'mod partikolari tal-KEKI (Kodiċi Ewropej għall-Passaġġi ta' l-ilma interni), inkluż l-iffirmar nawtiku (id-deskrizzjoni u l-għawwiema fil-passaġġi);(b) L-għarfien tal-karatteristiċi ġenerali ġeografiċi, idroloġiċi, metereoloġiċi u morfoloġiċi tal-passaġġi ta' l-ilma interni ewlenija;(ċ) Id-determinazzjoni tar-rotta, materji nawtiċi u pubblikazzjonijiet stampati, sistemi ta' l-għawwiema.2. L-immanuvrar u l-immaniġġar tal-bastimenti(a) L-immaniġġar tal-bastiment b'akkont meħud ta' l-effett tar-riħ, tal-kurrent, tat-tnaqqis u l-kurrent tal-ġibda għall-evalwazzjoni ta' buoyancy u stabilità suffiċjenti;(b) Ir-rwol u l-funzjonament tat-tmun u ta' l-iskrun;(ċ) L-ankoraġġ u l-rimiġġ fil-kondizzjonijiet kollha;(d) Il-manuvri fil-locks u fil-portijiet, il-manuvri meta jiltaqgħu ma' u jgħaddu bastimenti oħrajn.3. Il-kostruzzjoni u l-istabbilità tal-bastiment(a) L-għarfien tal-prinċipji bażiċi tal-kostruzzjoni tal-bastiment l-aktar fejn jirrigwarda s-sigurtà tal-persuni, għall-ekwipaġġ u għall-bastiment;(b) L-għarfien bażiku tad-Direttiva tal-Kunsill 82/714/KEE ta' l-4 ta' Ottubru 1982 dwar id-dispożizzjonijiet tekniċi għal bastimenti tal-passaġġi ta' l-ilma interni;(ċ) L-għarfien bażiku tal-partijiet ewlenija ta' komponenti tal-bastiment;(d) L-għarfien teoretiku dwar ir-regoli tal-buoyancy u l-istabbilità u l-applikazzjoni prattika tagħhom.4. L-Inġenji(a) L-għarfien bażiku dwar id-disinn u l-operazzjoni ta' l-inġenji sabiex ikun assigurat il-funzjonament kif suppost tagħhom;(b) L-operazzjoni u l-ispezzjoni ta' l-inġenji ewlenija u awżiljari u l-azzjoni li għandha tittieħed fil-każ ta' diżordni.5. It-Tagħbija u l-Ħatt(a) L-użu ta' indikaturi tal-kurrent;(b) Id-determinazzjoni tal-piż tat-tagħbija bl-użu taċ-ċertifikat ta' miżura;(ċ) It-tagħbija u l-ħatt, l-irfigħ tal-merkanzija (il-pjan ta' l-irfigħ).6. L-Azzjoni f'ċirkostanzi speċjali(a) Il-prinċipji tal-prevenzjoni ta' l-inċidenti;(b) Miżuri li għandhom jittieħdu fil-każ ta' ħsara, kolliżjoni u l-inkaljar inkluż is-siġillar tax-xquq;(ċ) L-użu ta' apparat u tagħmir ta' salvataġġ;(d) L-ewwel għajnuna fil-każ ta' inċidenti;(e) Il-prevenzjoni ta' nirien u l-użu ta' tagħmir għat-tifi tan-nar;(f) Il-prevenzjoni tat-tniġġiż tal-passaġġi;IL-KAPITOLU B Suġġetti addizzjonali obbligatorji għan-navigazzjoni bir-radar(a) L-għarfien tat-teorija tar-radar: l-għarfien ġenerali dwar mewġ radjuelettriku u l-prinċipji ta' l-operazzjoni tar-radar;(b) L-abilità li jintuża tagħmir tar-radar, l-interpretazzjoni tad-display tar-radar, l-analiżi ta' l-informazzjoni fornita mit-tagħmir u l-għarfien tal-limiti ta' l-informazzjoni fornita mir-radar;(ċ) L-użu ta' l-indikatur tad-dawrien;(d) L-għarfien tar-regoli KEKI dwar in-navigazzjoni bir-radar.IL-KAPITOLU Ċ L-għarfien addizzjonali obbligatorju għat-trasport tal-passiġġieri1. L-għarfien bażiku tar-regolamenti tekniċi dwar: l-istabbilità tal-bastimenti tal-passiġġieri fil-każ ta' ħsara, id-diviżjoni f'kompartimenti ssiġillati kontra l-ilma, l-pjan tal-fond massimu.2. L-ewwel għajnuna fil-każ ta' inċidenti.3. Il-prevenzjoni tan-nar u t-tagħmir għat-tifi tan-nar.4. Il-metodi u tagħmir għas-salvataġġ.5. Kif ikunu protetti l-passiġġieri inġenerali, speċjalment fil-każ ta' evakwazzjoni, ħsara, kolliżjoni, l-inkaljar, nar, splużjoni u sitwazzjonijiet oħrajn li jistgħu jikkawżaw paniku.6. L-għarfien ta' l-istruzzjonijiet tas-sigurtà (ħruġ ta' emerġenza, passarella, l-użu tat-tmun ta' l-emerġenza).[1] ĠU L 301, tat-28.10.1982, p. 1.--------------------------------------------------


title: Id-Direttiva tal-Kunsill tat-22 ta’ Novembru 1982 li temenda, għat tieni darba (il-benżina), id-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi

text:
Avviż Legali Importanti

|

31982L0806

Official Journal L 339 , 01/12/1982 P. 0055 - 0056 Spanish special edition: Chapter 13 Volume 12 P. 0285  Portuguese special edition Chapter 13 Volume 12 P. 0285  Finnish special edition: Chapter 13 Volume 12 P. 0139  Swedish special edition: Chapter 13 Volume 12 P. 0139

		Id-Direttiva tal-Kunsilltat-22 ta’ Novembru 1982li temenda, għat tieni darba (il-benżina), id-Direttiva 76/769/KEE dwar l-approssimazzjoni tal-liġijiet, ir-regolamenti u d-dispożizzjonijiet amministrattivi ta’ l-Istati Membri li għandhom x’jaqsmu mar-restrizzjonijiet dwar il-marketing u l-użu ta’ ċerti sustanzi u preparazzjonijiet perikolużi(82/806/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni [1];Wara li kkunsidra l-opinjoni tal-Parlament Ewropew [2];Wara li kkunsidra l-opinjoni tal-Kumitat Ekonomiku u Soċjali [3],Billi l-benżina hija rikonoxxuta bħala mill-iktar tossika u kapaċi li taffettwa s-sistema ċentrali nervuża u dik ermatopojetika u li tikkaġuna l-kanċer u b’mod partikolari il-lewċemja;Billi l-benżina hija wżata fost ħwejjeġ oħra bħala kostitwent fil-fabbrikazzjoni ta’ ċerti ġugarelli, li jagħmluha possibbli għat-tfal illi jassorbu l-benżina man-nifs, bl-inġestjoni jew mill-ġilda, u b’hekk tesponihom għar-riskji msemmija hawn fuq;Billi l-iffissar ta’ limitu massimu tal-konċentrazzjoni tal-benżina fl-istat ħieles jgħin sabiex dawn ir-riskji jiġu esklużi;Billi f’ċerti Stati Membri l-benżina hija rregolata b’regoli; billi dawn ir-regoli ma jaqblux ma’ xulxin dwar il-kondizzjonijiet tal-marketing u l-użu tagħha; billi dawn id-differenzi jikkostitwixxu xkiel għall-kummerċ u jaffettwaw direttament l-istabbiliment u l-funzjonament tas-suq komuni;Billi, sabiex jitneħħew dawn id-differenzi, l-Anness mad-Direttiva 76/769/KEE [4], kif l-aħħar emendat bid-Direttiva 79/663/KEE [5], għandu jiġi ssupplimentat;Billi l-Kumitat Xjentifiku Konsultattiv dwar it-Tossiċità u l-Eko-Tossiċità tal-Komposti Kimiċi ta opinjoni dwar dan il-punt,ADOTTA DIN ID-DIRETTIVA:L-Artikolu 1L-iskrizzjoni li ġejja hija hawnhekk miżjuda ma’ l-Anness mad-Direttiva 76/769/KEE:"5.Il-BenżinaNru tas-SAK (in-Numru tas- Servizz ta’ l-Astratt tal-Kimika) 71-43-2 | Mhix permessa fil-ġugarelli jew il-partijiet tal-ġugarelli fis-suq fejn il-konċentrazzjoni tal-benżina fl-istat ħieles taqbeż il-5 mg/kg tal-piż tal-ġugarell jew ta’ parti mill-ġugarell." |L-Artikolu 2L-Istati Membri għandhom jieħdu l-passi meħtieġa sabiex jikkonformaw ma’ din id-Direttiva fi żmien 12-il xahar min-notifika tagħha. Għandhom jgħarrfu lill-Kummissjoni b’dan minnufih.L-Artikolu 3Din id-Direttiva hija indirizzata lill-Istati Membri.Magħmula fi Brussel, fit-22 ta’ Novembru 1982.Għall-KunsillIl-PresidentU. Ellemann-Jensen[1] ĠU C 285, ta’ l-4.11.1981, p.2.[2] ĠU C 346, tal-31.12.1980, p. 95.[3] ĠU C 353, tal-31.12.1980, p. 31.[4] ĠU L 262, tas-27.9.1976, p. 201.[5] ĠU L 197, tat-3.8.1979, p. 37.--------------------------------------------------


title: Direttiva tal-Kunsill (UE) 2017/738 tas-27 ta' Marzu 2017 li temenda l-Anness II għad-Direttiva 2009/48/KE tal-Parlament Ewropew u tal-Kunsill dwar is-sikurezza tal-ġugarelli fir-rigward taċ-ċomb, biex tadatta mal-progress tekniku (Test b'rilevanza għaż-ŻEE. )

text:
               27.4.2017

               MT

               Il-Ġurnal Uffiċjali tal-Unjoni Ewropea

               L 110/6

         DIRETTIVA TAL-KUNSILL (UE) 2017/738
   tas-27 ta' Marzu 2017
   li temenda l-Anness II għad-Direttiva 2009/48/KE tal-Parlament Ewropew u tal-Kunsill dwar is-sikurezza tal-ġugarelli fir-rigward taċ-ċomb, biex tadatta mal-progress tekniku
   (Test b'rilevanza għaż-ŻEE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Direttiva 2009/48/KE tal-Parlament Ewropew u tal-Kunsill tat-18 ta' Ġunju 2009 dwar is-sikurezza tal-ġugarelli (1), u b'mod partikolari l-Artikolu 46(1)(b) tagħha,
   Wara li kkunsidra l-proposta mill-Kummissjoni Ewropea,
   Billi:

               (1)

               Id-Direttiva 2009/48/KE tistabbilixxi l-limiti ta' migrazzjoni għall-ġugarelli jew għall-komponenti tal-ġugarelli, għal firxa ta' elementi, inkluż iċ-ċomb f'ġugarelli b'materjal niexef, likwidu u mibrux. Il-limiti taċ-ċomb f'kull materjal tal-ġugarell huma 13,5 mg/kg, 3,4 mg/kg u 160 mg/kg rispettivament.

               (2)

               Dawk il-limiti kienu bbażati fuq ir-rakkomandazzjonijiet tal-Istitut Nazzjonali Netherlandiż għas-Saħħa Pubblika u l-Ambjent (RIVM) li saru f'rapport tal-2008 intitolat “Chemicals in Toys. A general methodology for assessment of chemical safety of toys with a focus on elements”. Ir-rakkomandazzjonijiet tar-RIVM kienu bbażati fuq il-konklużjoni li l-esponiment tat-tfal għaċ-ċomb ma jistax jaqbeż ċertu livell, imsejjaħ id-“doża tollerabbli ta' kuljum”. F'dak ir-rapport, ġie stabbilit li d-doża tollerabbli ta' kuljum ta' ċomb ta' 3,6 mikrogrammi għal kull kilogramma ta' piż tal-ġisem, hija l-valur ta' referenza tossikoloġiku.

               (3)

               Peress li t-tfal jiġu esposti wkoll għaċ-ċomb minn sorsi oħra apparti l-ġugarelli, ċertu perċentwal biss mill-valur ta' referenza tossikoloġiku għandu jiġi allokat għall-ġugarelli. Fl-opinjoni tiegħu dwar l-“Assessment of the bioavailability of certain elements in toys” (Stima tal-bijodisponibbiltà ta' ċerti elementi fil-ġugarelli), adottata fit-22 ta' Ġunju 2004, il-Kumitat Xjentifiku dwar it-Tossiċità, l-Ekotossiċità u l-Ambjent irrakkomanda li jenħtieġ li l-kontribuzzjoni massima tal-ġugarelli tiġi limitata għal 10 % tad-doża massima tollerabbli għaċ-ċomb. Fl-opinjoni tiegħu dwar l-“Evaluation of the Migration Limits for Chemical Elements in toys” (Evalwazzjoni tal-limiti ta' migrazzjoni għall-elementi kimiċi fil-ġugarelli), il-Kumitat Xjentifiku għas-Saħħa u r-Riskji Ambjentali (SCHER) qabel ma' dan l-approċċ li d-doża taċ-ċomb mill-ġugarelli ma għandhiex taqbeż l-10 % tal-valur ta' referenza tossikoloġiku. Barra minn hekk, peress li ċ-ċomb jitqies partikolarment tossiku, il-limiti tiegħu fid-Direttiva 2009/48/KE ġew stabbiliti għal nofs il-livell li jitqies sigur skont il-kriterji tal-Kumitat Xjentifiku rilevanti, sabiex jiġi żgurat li jkun fihom biss traċċi ta' ċomb kompatibbli mal-prassi tajba ta' manifattura. B'hekk, il-limiti taċ-ċomb ġew stabbiliti f'dik id-Direttiva għal 5 % tad-doża tollerabbli ta' kuljum, ammont determinat bħala l-migrazzjoni taċ-ċomb mill-ġugarelli.

               (4)

               L-Awtorità Ewropea dwar is-Sigurtà fl-Ikel (EFSA) ikkonkludiet li għaċ-ċomb, bħala metall tossiku, m'hemm l-ebda limitu li taħtu l-esponiment għaċ-ċomb ma jkollu l-ebda effett kritiku fuq is-saħħa. Bl-istess mod, l-esponiment ta' livell baxx għaċ-ċomb jista' jikkawża newrotossiċità, jiġifieri ħsara lis-sistema nervuża u l-moħħ, b'mod partikolari diffikultà fit-tagħlim. Għalhekk, skont l-għarfien xjentifiku l-ġdid ippubblikat mill-EFSA, id-doża tollerabbli ta' kuljum ma għandhiex tibqa' tintuża bħala l-valur ta' referenza tossikoloġiku.

               (5)

               Skont l-EFSA, il-valur ta' referenza tossikoloġiku l-ġdid li jrid jintuża biex jiġu stabbiliti l-limiti taċ-ċomb huwa l-BMDL01 (benchmark dose limit — id-doża limitu ta' referenza) relatat mal-effetti fuq l-iżvilupp newroloġiku. Il-BMDL01 huwa limitu aktar baxx ta' kunfidenza (perċentil ta' 95) tad-doża ta' referenza, li jikkorrispondi għal 1 % ta' riskju addizzjonali tan-nuqqasijiet intellettwali fit-tfal imkejjel skont l-iskala sħiħa tal-punteġġ tal-IQ, jiġifieri tnaqqis ta' punt wieħed tal-IQ fuq dik l-iskala. Il-BMDL01 huwa ekwivalenti għad-doża ta' kuljum ta' ċomb ta' 0,5 mikrogrammi għal kull kilogramma ta' piż tal-ġisem.

               (6)

               Il-Kumitat għall-Istima tar-Riskji stabbilit taħt l-Aġenzija Ewropea għas-Sustanzi Kimiċi qabel mal-EFSA li l-BMDL01 huwa l-ogħla esponiment tollerabbli għaċ-ċomb. Peress li attwalment il-livelli medji ta' ċomb fid-demm tat-tfal Ewropej huwa 4 darbiet aktar mill-ogħla livell ta' esponiment tollerabbli, u peress li ma jista' jiġi stabbilit l-ebda limitu għall-effetti fl-iżvilupp newroloġiku, kemm jista' jkun irid jiġi evitat kull esponiment addizzjonali.

               (7)

               Bl-applikazzjoni tal-aħħar żviluppi xjentifiċi għall-metodoloġija fir-rapport RIVM tal-2008 biex jiġu kkalkulati l-limiti siguri għall-elementi fil-ġugarelli u bl-applikazzjoni tal-approċċ tad-Direttiva 2009/48/KE għall-ġestjoni tar-riskji ta' elementi partikolarment tossiċi bħaċ-ċomb, il-limiti taċ-ċomb fil-ġugarelli stabbiliti fid-Direttiva 2009/48/KE jenħtieġ li jiġu riveduti, u għandhom jiġu stabbiliti għal allokazzjoni ta' 5 % tal-BMDL01 għall-protezzjoni tas-saħħa tat-tfal.

               (8)

                  Erratum għar-rapport RIVM tal-2008, ippubblikat fl-2015, qies li l-ammonti ta' materjal niexef u likwidu minn ġugarelli li wieħed jassumi li jinbelgħu mit-tfal, ammonti li fuqhom huma bbażati r-rakkomandazzjonijiet tar-rapport tar-RIVM tal-2008, jenħtieġ li jiġu espressi bħala ammonti ta' kull ġimgħa minflok ammonti ta' kuljum. Sussegwentement, SCHER sostna li l-ammonti ta' inġestjoni oriġinarjament rakkomandati huma adegwati u jenħtieġ li jibqgħu jiġu espressi bħala ammonti ta' kuljum minflok ta' kull ġimgħa, u b'hekk jikkonfermaw li l-metodoloġija użata fir-rapport tar-RIVM tal-2008 biex jiġu kkalkulati l-limiti siguri għall-elementi fil-ġugarelli hija korretta. Għalhekk, il-metodoloġija użata fir-rapport tar-RIVM tal-2008 jenħtieġ li tkompli tiġi applikata għall-finijiet li tistabbilixxi l-limiti riveduti għaċ-ċomb fil-ġugarelli.

               (9)

               Għaldaqstant jenħtieġ li d-Direttiva 2009/48/KE tiġi emendata skont dan.

               (10)

               Il-Kumitat stabbilit bl-Artikolu 47 tad-Direttiva 2009/48/KE ma ta l-ebda opinjoni dwar il-miżuri previsti f'din id-Direttiva; għaldaqstant, il-Kummissjoni ssottomettiet lill-Kunsill proposta dwar dawk il-miżuri u bagħtitha lill-Parlament Ewropew,

         ADOTTA DIN ID-DIRETTIVA:
   Artikolu 1
   Fit-tabella taħt il-punt 13 tal-parti III tal-Anness II għad-Direttiva 2009/48/KE, l-annotazzjoni għaċ-ċomb tiġi sostitwita b'dan li ġej:

                  “Ċomb

                  2,0

                  0,5

                  23”

   Artikolu 2
   1.   L-Istati Membri għandhom jadottaw u jippubblikaw, sa mhux iktar tard mit-28 ta' Ottubru 2018, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Għandhom jikkomunikaw minnufih lill-Kummissjoni t-testi ta' dawk id-dispożizzjonijiet.
   Għandhom japplikaw dawk id-dispożizzjonijiet mit-28 ta' Ottubru 2018.
   Meta l-Istati Membri jadottaw dawk id-dispożizzjonijiet, dawn għandhom jinkludu referenza għal din id-Direttiva jew tali referenza għandha takkumpanjahom meta jiġu ppubblikati uffiċjalment. Il-metodi kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, is-27 ta' Marzu 2017.

            Għall-Kunsill

            Il-President

         C. ABELA

      (1)  ĠU L 170, 30.6.2009, p. 1.


title: Direttiva tal-Kummissjoni 2008/63/KE ta’ l- 20 ta’ Ġunju 2008 dwar il-kompetizzjoni fis-swieq ta’ tagħmir tat-terminals tat-telekomunikazzjonijiet (Verżjoni kodifikata) Test b’relevanza għaż-ŻEE

text:
               21.6.2008

               MT

               Il-Ġurnal Uffiċjali ta’ l-Unjoni Ewropea

               L 162/20

         DIRETTIVA TAL-KUMMISSJONI 2008/63/KE
   ta’ l-20 ta’ Ġunju 2008
   dwar il-kompetizzjoni fis-swieq ta’ tagħmir tat-terminals tat-telekomunikazzjonijiet
   (Test b’relevanza għaż-ŻEE)
   (Verżjoni kodifikata)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea, u b’mod partikolari l-Artikolu 86 (3) tiegħu,
   Billi:

               (1)

               Id-Direttiva tal-Kummissjoni 88/301/KEE tas-16 ta’ Mejju 1988 dwar il-kompetizzjoni fis-swieq ta’ tagħmir tat-terminals tat-telekomunikazzjoni (1) ġiet emendata b’mod sostanzjali (2). Għal iktar ċarezza u razzjonalità, l-imsemmija Direttiva għandha tiġi kkodifikata.

               (2)

               Fl-Istati Membri kollha, it-telekomunikazzjonijiet kienu, kollha jew f'parti, monopolju ta’ l-Istat ġeneralment mogħti f’forma ta’ drittijiet speċjali jew esklussivi lil korp jew korpi responsabbli milli jipprovdu u joperaw l-infrastruttura ta’ network u l-provvista ta’ servizzi relatati. Dawk id-drittijiet, b’danakollu, ħafna drabi jmorru lil hinn mill-provvista ta’ servizzi għall-użu tan-network u jestendu għat-tqegħid għad-dispożizzjoni ta’ l-utenti t-tagħmir tat-terminals għall-konnessjoni man-network. L-aħħar deċennji raw żviluppi tekniċi kbar fin-networks fis-settur tat-telekomunikazzjonijiet, u l-pass ta’ żvilupp kien mgħaġġel b’mod partikolari fil-qasam ta’ tagħmir tat-terminals.

               (3)

               L-Istati Membri, bħala reazzjoni għall-iżviluppi tekniċi u ekonomiċi, irrevedew l-għotjiet tagħhom ta’ drittijiet speċjali jew esklussivi fis-settur tat-telekomunikazzjonijiet. Iż-żieda kbira f’tipi ta’ tagħmir tat-terminals u l-possibbiltà ta’ użu multiplu tat-terminals ifisser li l-utenti għandhom ikollhom għażla ħielsa bejn diversi tipi ta’ tagħmir disponibbli jekk għandhom jibbenefikaw bis-sħiħ mill-avvanzi teknoloġiċi li seħħew fis-settur.

               (4)

               L-eżistenza tad-drittijiet esklussivi għandha l-effett li tirrestrinġi l-moviment ħieles tat-tagħmir tat-terminals tat-telekomunikazzjonijiet, kemm rigward l-importazzjoni u t-tqegħid fis-suq ta’ dan it-tagħmir, inkluż it-tagħmir bis-satellita, għaliex ċerti prodotti ma’ jitqegħdux fis-suq, kif ukoll rigward il-konnessjoni, id-dħul fis-servizz jew il-manutenzjoni għaliex, meta jitqiesu l-karatterisitiċi tas-suq u b’mod partikolari d-diversità u n-natura teknika tal-prodotti, il-monopolju m’għandux inċentiv biex jipprovdi servizzi relatati mal-prodotti li ma jkunx ikkummerċjalizza jew importa, kif ukoll lanqas biex jallinja l-prezzijiet ma’ l-ispejjeż, għaliex ma jkunx hemm theddida ta’ kompetizzjoni minn intrapriżi li jkunu ġodda fis-suq. Meta wieħed iqis il-fatt li fil-biċċa l-kbira tas-swieq hemm varjetà kbira ta’ tagħmir tat-telekomunikazzjonijiet, kwalunkwe dritt speċjali li direttament jew indirettament jillimita l-għadd ta’ intrapriżi awtorizzati li jimpurtaw, iqiegħdu fis-suq, jikkonnettjaw, idaħħlu fis-servizz u jsewwu tagħmir bħal dan, jista’ jkollu l-istess xorta ta’ effetti bħall-għotja ta’ drittijiet esklussivi. Drittijiet esklussivi u speċjali bħal dawn jikkostitwixxu miżuri li jkollhom effett ekwivalenti għar-restrizzjonijiet kwalitattivi inkompatibbli ma’ l-Artikolu 28 tat-Trattat. Huwa għaldaqstant meħtieġ li jiġu aboliti d-drittijiet esklussivi kollha eżistenti fl-importazzjoni, fit-tqegħid fis-suq, fil-konnessjoni, fid-dħul fis-servizz u fil-manutenzjoni tat-tagħmir tat-terminals tat-telekomunikazzjonijiet, kif ukoll dawk id-drittijiet li għandhom effetti ta’ l-istess natura, jiġifieri, dawk id-drittijiet speċjali kollha minbarra dawk li jikkonsistu f’vantaġġi legali jew regolatorji konferiti fuq intrapriża waħda jew aktar u li jaffettwaw biss il-ħila ta’ intrapriżi oħra biex jidħlu fl-attivitajiet fuq imsemmija fl-istess żona ġeografika taħt kondizzjonijiet sostanzjalment ekwivalenti.

               (5)

               Id-drittijiet speċjali jew esklussivi dwar it-tagħmir tat-terminals jiġu eżerċitati b’mod illi, fil-prattika, jiżvantaġġjaw apparat minn Stati Membri oħra, notevolment billi ma jħallux lill-utenti jagħżlu b’mod ħieles dak it-tagħmir li l-aħjar jaqdi l-ħtiġijiet tagħhom skond il-prezz u l-kwalità, irrispettivament mill-oriġini tiegħu. Għalhekk l-eżerċizzju ta’ dawn id-drittijiet mhux kompatibbli ma’ l-Artikolu 31 tat-Trattat fl-Istati Membri kollha.

               (6)

               Il-provvista ta’ servizzi ta’ installazzjoni u manutenzjoni tat-tagħmir huwa fattur prinċipali fix-xiri jew kiri ta’ dan it-tagħmir. Iż-żamma ta’ drittijiet esklussivi f’dan il-qasam huwa ekwivalenti għaż-żamma ta’ drittijiet esklussivi fit-tqegħid fis-suq. Dawn id-drittijiet għandhom għalhekk jitneħħew sabiex it-tneħħija tad-dritt ta’ l-importazzjoni esklussiva u drittijiet tat-tqegħid fis-suq ikollha effett prattiku.

               (7)

               Il-manutenzjoni tat-tagħmir tat-terminals huwa servizz skond it-tifsira ta’ l-Artikolu 50 tat-Trattat. Is-servizz in-kwistjoni, li mil-lat kummerċjali huwa ħaġa waħda mat-tqegħid fis-suq tat-tagħmir tat-terminals, għandu jiġi pprovdut liberament skond l-Artikolu 49 tat-Trattat u b’mod partikolari meta jiġi pprovdut minn persunal kwalifikat.

               (8)

               Is-sitwazzjoni tas-swieq tkompli tipproduċi ksur tar-regoli tal-kompetizzjoni stipulati bit-Trattat. Minbarra dan, l-iżvilupp tal-kummerċ qed ikun affettwat b’tali mod li dan ikun kuntrarju għall-interessi tal-Komunità. Kompetizzjoni aktar b’saħħitha fis-suq tat-tagħmir tat-terminals teħtieġ l-introduzzjoni ta’ speċifikazzjonijiet tekniċi trasparenti li jissodisfaw ir-rekwiżiti essenzjali msemmija fid-Direttiva tal-Parlament Ewropew u tal-Kunsill 1999/5/KE tad-9 ta’ Marzu 1999 dwar it-tagħmir tar-radju u tagħmir terminali ta’ telekomunikazzjonijiet u r-rikonoxximent reċiproku tal-konformità tagħhom (3) u jippermettu l-moviment ħieles tat-tagħmir tat-terminals. Min-naħa tagħha, din it-trasparenza neċessarjament tirrikjedi l-pubblikazzjoni ta’ speċifikazzjonijiet tekniċi.

               (9)

               Id-drittijiet speċjali jew esklussivi għall-importazzjoni u t-tqegħid fis-suq tat-tagħmir tat-terminals bħal dawn iġibu sitwazzjoni li hija kuntrarja għall-iskop ta’ l-Artikolu 3(g) tat-Trattat, li jipprovdi għall-istituzzjoni ta’ sistema li ma tippermettix id-distorsjoni tal-kompetizzjoni fis-suq intern, u teħtieġ bilfors li ma tiġix eliminata l-kompetizzjoni. L-Istati Membri għandhom l-obbligu skond l-Artikolu 10 tat-Trattat, li jastjenu minn kull miżura li tista’ tipperikola l-kisba ta’ l-iskopijiet tat-Trattat, inkluż l-Artikolu 3(g). Id-drittijiet esklussivi għat-tagħmir tat-terminals għandhom għalhekk jitqiesu bħala inkompatibbli ma’ l-Artikolu 82 tat-Trattat flimkien ma’ l-Artikolu 3, u l-għotja jew iż-żamma ta’ dawn id-drittijiet minn Stat Membru hija pprojbita taħt l-Artikolu 86(1) tat-Trattat.

               (10)

               Sabiex l-utenti jkollhom aċċess għat-tagħmir tat-terminals ta’ l-għażla tagħhom, huwa meħtieġ li jkunu magħrufa u magħmula b’mod trasparenti l-karatteristiċi ta’ l-interface tan-network pubbliku li magħhom ikunu ser jiġu mqabbda t-tagħmir tat-terminals. L-Istati Membri għandhom għalhekk jiżguraw li l-karatteristiċi jiġu ppubblikati u li l-utenti jkollhom aċċess għall-interface tan-network pubbliku.

               (11)

               Biex ikunu jistgħu jqiegħdu fis-suq it-tagħmir tat-terminals tagħhom, il-fabbrikanti għandhom ikunu jafu liema speċifikazzjonijiet tekniċi jridu jissodisfaw il-prodotti tagħhom. L-Istati Membri għandhom għalhekk jifformalizzaw u jippubblikaw l-ispeċifikazzjonijiet, u għandhom jgħarrfuhom lill-Kummissjoni f’forma ta’ abbozz, skond id-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam ta’ l-istandards u r-regolamenti tekniċi u r-regoli dwar is-servizzi tas-soċjetà ta’ l-informazzjoni (4). Dawn l-ispeċifikazzjonijiet jistgħu jiġu estiżi għall-prodotti importati minn Stati Membri oħra biss safejn ikunu meħtieġa sabiex jiżguraw konformità mar-rekwiżiti essenzjali speċifikati fl-Artikolu 3 tad-Direttiva 1999/5/KE li jistgħu jkunu meħtieġa leġittimament skond il-liġi tal-Komunità. L-Istati Membri għandhom, f’kull każ, iħarsu l-Artikoli 28 u 30 tat-Trattat, li jirrikjedu illi Stat Membru li qiegħed jimporta għandu jippermetti li tagħmir tat-terminals manifatturat legalment u mqiegħed fis-suq fi Stat Membru ieħor, jiġi importat fit-territorju tiegħu.

               (12)

               Sabiex tiżgura li l-ispeċifikazzjonijiet jiġu applikati b’mod trasparenti, oġġettiv u mingħajr diskriminazzjoni, is-sorveljanza kontinwa ta’ l-applikazzjoni tagħhom ma tistax titħalla f’idejn kompetitur fis-suq tat-tagħmir tat-terminals minħabba konflitt ovvju ta’ interessi. L-Istati Membri għandhom għalhekk jiżguraw illi l-kontroll jingħata lil entita' indipendenti ta’ l-operatur tan-network u ta’ kull kompetitur ieħor fis-suq fil-kwistjoni.

               (13)

               Din id-Direttiva għandha tkun bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness II, Parti B,

         ADOTTAT DIN ID-DIRETTIVA:
   Artikolu 1
   Għall-iskopijiet ta’ din id-Direttiva:

               (1)

               “tagħmir tat-terminals”:

                           (a)

                           ifisser tagħmir direttament jew indirettament konness ma’ l-interface ta’ network tat-telekomunikazzjoni pubblika sabiex jibgħat, jipproċessa jew jirċievi informazzjoni; f’kull każ, direttament jew indirettament, il-konnessjoni tista’ ssir bil-wajer, fibra ottika jew b’mod elettromanjetiku; konnessjoni hija indiretta jekk jitqiegħed tagħmir bejn it-terminal u l-interface tan-network;

                           (b)

                           tagħmir ta’ stazzjon terrestri bis-satellita;

               (2)

               “tagħmir ta’ stazzjon terrestri bis-satellita” tfisser it-tagħmir kollu li jkun kapaċi biex jiġi użat għat-trasmissjoni (trasmissjoni biss), għat-trasmissjoni u r-riċeviment (trasmissjoni/ riċeviment), jew għar-riċeviment biss (riċeviment biss) tas-sinjali ta’ radjukomunikazzjoni permezz tas-satelliti jew sistemi oħra bbażati fuq l-ispazju;

               (3)

               “intrapriża” tfisser korp pubbliku jew privat, li jiġi mogħti minn Stat Membru drittijiet speċjali jew esklussivi għall-implimentazzjoni, it-tqegħid fis-suq, il-kollegament, it-tqegħid fis-servizz ta’ tagħmir tat-terminals tat-telekomunikazzjoni jew manutenzjoni ta’ dan it-tagħmir;

               (4)

               “drittijiet speċjali” tfisser drittijiet li jingħataw minn Stat Membru lil għadd limitat ta’ intrapriżi, permezz ta’ strument leġislattiv, regolatorju jew amministrativ, li, f’ċerta żona ġeografika,

                           (a)

                           jillimita għal tnejn jew aktar l-għadd ta’ intrapriżi bħal dawn, b’mod ieħor milli skond kriterji oġġettivi, proporzjonali u mhux diskriminatorji, jew

                           (b)

                           jinnomina, b’mod ieħor milli skond il-kriterji msemmija fil-punt (a), bosta intrapriżi li jikkompetu, jew

                           (ċ)

                           jikkonferixxi fuq kwalunkwe intrapriża jew intrapriżi, b’mod ieħor milli skond il-kriterji msemmija fil-punt (a) u (b), il-vantaġġi legali u regolatorji kollha li sostanzjalment jaffettwaw il-ħila ta’ kull intrapriża oħra li timporta, tqiegħed fis-suq, tikkonnettja, iddaħħal fis-servizz u/jew tqiegħed fis-servizz tagħmir tat-terminals tat-telekomunikazzjonijiet fl-istess żona ġeografika taħt kondizzjonijiet sostanzjalment ekwivalenti.

         Artikolu 2
   L-Istati Membri li taw drittijiet speċjali jew drittijiet esklussivi lill-intrapriżi għandhom jassiguraw li d-drittijiet esklussivi kollha jiġu rtirati, kif ukoll dawk id-drittijiet speċjali li:

               (a)

               jillimitaw għal tnejn jew aktar l-għadd ta’ l-intrapriżi b’mod ieħor milli skond kriterji oġġettivi, proporzjonali u mhux diskriminatorji, jew

               (b)

               jinnominaw, b’mod ieħor milli skond il-kriterji msemmija fil-punt (a), bosta intrapriżi li jikkompetu.

         Huma għandhom jgħarrfu lill-Kummissjoni bil-miżuri meħuda u l-abbozzi ta’ leġislazzjoni introdotti għal dak il-għan.
   Artikolu 3
   L-Istati Membri għandhom jiżguraw illi l-operaturi ekonomiċi jkollhom id-dritt li jimportaw, iqiegħdu fis-suq, jikkonnettjaw, iqiegħdu fis-servizz u jagħmlu manutenzjoni fuq tagħmir tat-terminals.
   Minkejja dan, l-Istati Membri jistgħu:

               (a)

               fil-każ ta’ tagħmir ta’ stazzjon terrestri bis-satellita, jirrifjutaw li jippermettu li dan it-tagħmir jiġi konness man-network pubbliku tat-telekomunikazzjonijiet jew jinġieb fis-servizz fejn dan ma jissodisfax ir-regolamenti tekniċi komuni adottati skond id-Direttiva 1999/5/KE jew, fl-assenza tiegħu, il-ħtieġa essenzjali stabbilita fl-Artikolu 3 ta’ dik id-Direttiva; fl-assenza ta’ regoli tekniċi komuni jew ta’ kondizzjonijiet regolatorji armonizzati, ir-regoli nazzjonali għandhom ikunu proporzjonati ma’ dawk il-ħtiġiet essenzali u għandhom jiġu nnotifikati lill-Kummissjoni skond id-Direttiva 98/34/KE fejn id-Direttiva hekk titlob;

               (b)

               fil-każ ta’ tagħmir ieħor tat-terminals, jirrifjutaw li jippermettu li dan it-tagħmir jiġi konness man-network pubbliku tat-telekomunikazzjonijiet fejn dan it-tagħmir ma jissodisfax ir-regolamenti komuni relevanti adottati skond id-Direttiva 1999/5/KE jew, fl-assenza tiegħu, il-ħtiġiet essenzali stabbiliti fl-Artikolu 3 ta’ dik di-Direttiva;

               (ċ)

               jirrikjedu operaturi ekonomiċi li jkollhom fil-pussess tagħhom kwalifika teknika approprjata sabiex jikkonnettjaw, iqiegħdu fis-servizz u jagħmlu manutenzjoni fuq tagħmir tat-terminals fuq bażi ta’ kriterji oġġettivi, mhux diskriminatorji u disponibbli għall-pubbliku.

         Artikolu 4
   L-Istati Membri għandhom jaraw li l-utenti jkollhom aċċess għal punti ġodda ta’ interfaces pubbliċi u li l-karatteristiċi fiżiċi ta’ dawn il-punti jiġu ppubblikati mill-utenti tan-network pubbliku tat-telekomunikazzjonijiet.
   Artikolu 5
   L-Istati Membri għandhom jiżguraw illi l-ispeċifikazzjonijiet għal tagħmir tat-terminals jiġu formalizzati u ppubblikati.
   L-Istati Membri għandhom jinnotifikaw dawn l-ispeċifikazzjonijiet tekniċi f’forma ta’ abbozz lill-Kummissjoni skond id-Direttiva 98/34/KE.
   Artikolu 6
   L-Istati Membri għandhom jiżguraw li s-sorveljanza ta’ l-applikazzjoni ta’ l-ispeċifikazzjonijiet imsemmija fl-Artikolu 5 tiġi delegata lill-korp li jkun indipendenti mill-intrapriżi pubbliċi jew privati li joffri oġġetti u/jew servizzi fis-settur tat-telekomunikazzjonijiet.
   Artikolu 7
   Fl-aħħar ta’ kull sena l-Istati Membri għandhom jipprovdu lill-Kummissjoni rapport li jippermettilha li tivverifika jekk id-dispożizzjonijiet ta’ l-Artikoli 2, 3, u 6 humiex qed jiġu mħarsa.
   Sinopsis tar-rapport jinstab fl-Anness I.
   Artikolu 8
   Id-Direttiva 88/301/KEE, kif emendata mid-Direttiva mniżżla fl-Anness II, Parti A hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi mniżżla fl-Anness II, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness III.
   Artikolu 9
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 10
   Din id-Direttiva hija indirizzata lill-Istati Membri.

      Magħmul fi Brussell, 20 ta’ Ġunju 2008.

            Għall-Kummissjoni

            Il-President

         José Manuel BARROSO

      (1)  ĠU L 131, 27.5.1988, p. 73. Id-Direttiva kif emendata l-aħħar bid-Direttiva 94/46/KE (ĠU L 268, 19.10.1994, p. 15).

      (2)  Ara l-Anness II, Parti A.

      (3)  ĠU L 91, 7.4.1999, p. 10. Direttiva kif emendata mir-Regolament (KE) Nru 1882/2003 (ĠU L 284, 31.10.2003, p. 1).

      (4)  ĠU L 204, 21.7.1998, p. 37. Id-Direttiva kif emendata l-aħħar bid-Direttiva tal-Kunsill 2006/96/KE (ĠU L 363, 20.12.2006, p. 81).

      ANNESS I
      Sinopsi tar-rapport imsemmi fl-Artikolu 7
      Implimentazzjoni ta’ l-Artikolu 2
      Tagħmir tat-terminals li għalih qiegħda tiġi jew ġiet modifikata l-leġislazzjoni.
      Skond il-kategorija tat-tagħmir tat-terminals:

                  —

                  data ta’ adozzjoni tal-miżura jew

                  —

                  data ta’ l-introduzzjoni ta’ l-abbozz jew

                  —

                  data tad-dħul fis-seħħ tal-miżura.

            Implimentazzjoni ta’ l- Artikolu 3

                  —

                  tagħmir tat-terminals, li l-kollegament u/jew it-tqegħid fis-servizz tiegħu kien limitat,

                  —

                  kwalifiki tekniċi meħtieġa, waqt li tingħata referenza tal-pubblikazzjoni tagħhom.

            Implimentazzjoni ta’ l-Artikolu 4

                  —

                  referenza ta’ pubblikazzjoni li fihom jiġu speċifikati l-karatteristiċi,

                  —

                  għadd ta’ punti ta’ l-interface ta’ netwerks pubbliċi eżistenti,

                  —

                  għadd ta’ punti ta’ l-interface ta’ netwerks pubbliċi emendati.

            L-implimentazzjoni ta’ l-Artikolu 6

                  —

                  ħatra tal-korp jew korpi indipendenti.

      ANNESS II
      PARTI A
      Direttiva mħassra flimkien ma’ l-emendi tagħha
      (imsemmi fl-Artikolu 8)

                  Direttiva tal-Kummissjoni 88/301/KEE

                  (ĠU L 131, 27.5.1988, p. 73)

                  Direttiva tal-Kummissjoni 94/46/KE

                  (ĠU L 268, 19.10.1994, p. 15)

            PARTI B
      Lista tal-limiti ta’ żmien għat-traspożizzjoni fil-liġi nazzjonali
      (imsemmi fl-Artikolu 8)

                  Direttiva

                  Limitu ta’ żmien għat-traspożizzjoni

                  88/301/KEE

                  —

                  94/46/KE

                  8 ta’ Awwissu 1995

      ANNESS III
      Tabella ta’ korrelazzjoni

                  Direttiva 88/301/KEE

                  Din id-Direttiva

                  Artikolu 1, kliem tal-bidu

                  Artikolu 1, kliem tal-bidu

                  Artikolu 1, l-ewwel inċiż, l-ewwel u t-tieni frażi

                  Artikolu 1(1)(a)

                  Artikolu 1, l-ewwel inċiż, l-aħħar frażi

                  Artikolu 1 (1)(b)

                  Artikolu 1, it-tieni inċiż

                  Artikolu 1(3)

                  Artikolu 1, it-tielet inċiż, kliem tal-bidu

                  Artikolu 1(4), kliem tal-bidu

                  Artikolu 1, it-tielet inċiż, l-ewwel sub-inċiż

                  Artikolu 1(4)(a)

                  Artikolu 1, it-tielet inċiż, it-tieni sub-inċiż

                  Artikolu 1(4)(b)

                  Artikolu 1, it-tielet inċiż, it-tielet sub-inċiż

                  Artikolu 1(4)(ċ)

                  Artikolu 1, ir-raba’ inċiż

                  Artikolu 1(2)

                  Artikolu 2

                  Artikolu 2

                  Artikolu 3, l-ewwel frażi

                  Artikolu 3, l-ewwel paragrafu

                  Artikolu 3, it-tieni frażi

                  Artikolu 3, it-tieni paragrafu, kliem tal-bidu

                  Artikolu 3, l-ewwel inċiż

                  Artikolu 3, it-tieni paragrafu, punt (a)

                  Artikolu 3, it-tieni inċiż

                  Artikolu 3, it-tieni paragrafu, punt (b)

                  Artikolu 3, it-tielet inċiż

                  Artikolu 3, it-tieni paragrafu, punt (ċ)

                  Artikolu 4, l-ewwel paragrafu

                  Artikolu 4

                  Artikolu 4, it-tieni paragrafu

                  —

                  Artikolu 5(1)

                  —

                  Artikolu 5(2), l-ewwel frażi

                  Artikolu 5, l-ewwel paragrafu

                  Artikolu 5(2), it-tieni frażi

                  Artikolu 5, it-tieni paragrafu

                  Artikolu 6

                  Artikolu 6

                  Artikolu 8

                  —

                  Artikolu 9

                  Artikolu 7

                  Artikolu 10

                  —

                  —

                  Artikolu 8

                  —

                  Artikolu 9

                  Artikolu 11

                  Artikolu 10

                  Anness I

                  —

                  Anness II

                  Anness I

                  —

                  Anness II

                  —

                  Anness III


title: Direttiva 2008/97/KE tal-Parlament Ewropew u tal-Kunsill tad- 19 ta’ Novembru 2008 li temenda d-Direttiva tal-Kunsill 96/22/KE dwar il-projbizzjoni ta’ l-użu fit-trobbija tal-bhejjem ta’ ċerti sustanzi li jkollhom effett ormonali u tireostatiku u ta’ beta-agonists Test b’relevanza għaż-ŻEE

text:
               28.11.2008

               MT

               Il-Ġurnal Uffiċjali ta’ l-Unjoni Ewropea

               L 318/9

         DIRETTIVA 2008/97/KE TAL-PARLAMENT EWROPEW U TAL-KUNSILL
   tad-19 ta’ Novembru 2008
   li temenda d-Direttiva tal-Kunsill 96/22/KE dwar il-projbizzjoni ta’ l-użu fit-trobbija tal-bhejjem ta’ ċerti sustanzi li jkollhom effett ormonali u tireostatiku u ta’ beta-agonists
   (Test b’relevanza għaż-ŻEE)
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 152(4)(b) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               L-Artikolu 2 tad-Direttiva 96/22/KE (3) speċifikament jipprojbixxi, inter alia, it-tqegħid fis-suq ta’ stilbeni, derivattivi ta’ l-istilbeni, l-imluħ u l-esteri tagħhom u s-sustanzi tireostatiċi għall-amministrazzjoni lill-annimali ta’ l-ispeċijiet kollha.

               (2)

               Ir-raġuni għal dik il-projbizzjoni assoluta kienet li l-potenzjal għall-abbuż jew l-użu ħażin ikun iktar diffiċli jekk fis-suq ma jkun hemm ebda prodott awtorizzat għal kwalunkwe speċi ta’ l-annimali.

               (3)

               Madankollu, l-esperjenza li nkisbet partikolarment bil-pjanijiet nazzjonali għar-residwi mressqa skond id-Direttiva tal-Kunsill 96/23/KE tad-29 ta’ April 1996 dwar miżuri għall-monitoraġġ ta’ ċerti sustanzi u residwi tagħhom f’annimali ħajjin u prodotti ta’ l-annimali (4) wriet li l-użu ħażin tal-preżentazzjonijiet tal-prodotti maħsuba għall-annimali domestiċi ma għandhiex rwol bħala sors ta’ abbuż jew użu ħażin. Parzjalment dan huwa dovut għall-fatt li m’huwiex ekonomikament attraenti li jintużaw preżentazzjonijiet maħsuba għall-annimali domestiċi għall-istimolu ta’ l-żvilupp f’annimali maħsuba għall-produzzjoni alimentari.

               (4)

               Barra minn hekk, il-projbizzjoni tas-sustanzi tireostatiċi għandha konsegwenzi ta’ ħsara għall-benesseri ta’ l-annimali domestiċi (klieb u qtates) minħabba n-nuqqas ta’ trattament alternattiv għall-ipertirojdiżmu f’dawk l-annimali.

               (5)

               Il-Protokoll dwar il-protezzjoni u l-benesseri ta’ l-annimali anness mat-Trattat jipprovdi illi l-Komunità u l-Istati Membri għandhom iqisu sewwa r-rekwiżiti tal-benesseri ta’ l-annimali fl-implimentazzjoni tal-linji politiċi Komunitarji, b’mod partikolari fir-rigward tas-suq intern.

               (6)

               Għalhekk jidher xieraq li l-kamp ta’ applikazzjoni tad-Direttiva 96/22/KE jiġi limitat biss għal annimali maħsuba għall-produzzjoni alimentari u li l-projbizzjoni għall-annimali domestiċi tiġi irtirata, kif ukoll li tiġi aġġustata d-definizzjoni ta’ trattament terapewtiku.

               (7)

               L-Opinjoni tal-Kumitat Xjentifiku dwar Miżuri Veterinarji relatati mas-Saħħa Pubblika (SCVPH) tat-30 ta’ April 1999 dwar ir-riskji potenzjali fuq is-saħħa tal-bniedem mir-residwi ta’ l-ormoni fil-laħam u l-prodotti tal-laħam tal-bovini (li ġiet riveduta fit-3 ta’ Mejju 2000 u kkonfermata fl-10 ta’ April 2002) ikkonkludiet li hemm evidenza riċenti sostanzjali li tissuġġerixxi li l-estradjol 17ß għandha titqies bħala sustanza kompletament karċinoġena, peress illi teżerċita effetti kemm li jikkawżaw it-tumuri kif ukoll li jistimolawhom, u li bid-data li hija disponibbli bħalissa mhuwiex possibbli li tingħata stima kwantitattiva tar-riskju fuq is-saħħa tal-bniedem. Konsegwentement, id-Direttiva 96/22/KE ġiet emendata bid-Direttiva 2003/74/KE sabiex, inter alia, tipprojbixxi b’mod permanenti l-użu ta’ l-estradjol 17ß bħala stimolatur ta’ l-iżvilupp u tnaqqas sostantivament iċ-ċirkostanzi l-oħra kollha li fihom tista’ tiġi amministrata lill-annimali ta’ l-irziezet għal skopijiet terapewtiċi jew żootekniċi sakemm issir eżaminazzjoni ulterjuri tal-qagħda fattwali u xjentifika u l-prattika veterinarja fl-Istati Membri.

               (8)

               L-Artikolu 11a tad-Direttiva 96/22/KE jirrikjedi li l-Kummissjoni tippreżenta rapport sa l-14 ta’ Ottubru 2005 dwar id-disponibbilta’ ta’ prodotti mediċinali veterinarji alternattivi għal dawk li fihom l-estradjol 17β għall-annimali maħsuba għall-produzzjoni alimentari għal skopijiet terapewtiċi. Il-Kummissjoni talbet parir espert u stabbiliet ir-rapport xjentifiku rilevanti, li ntbagħat lill-Parlament Ewropew u l-Kunsill fil-11 ta’ Ottubru 2005. Dak ir-Rapport jikkonkludi li l-estradjol 17β mhuwiex essenzjali fil-produzzjoni ta’ l-annimali maħsuba għall-produzzjoni alimentari għaliex l-użu ta’ l-alternattivi disponibbli (speċjalment il-prostaglandini) minn veterinarji prattikanti diġà huwa pjuttost komuni fl-Istati Membri u li l-projbizzjoni sħiħa ta’ l-użu ta’ l-estradjol 17β għall-annimali li jipproduċu l-ikel ma jkollux impatt jew inkella jkollu impatt negliġibbli fuq il-biedja u l-benesseri ta’ l-annimali.

               (9)

               Il-konformità xierqa mal-leġiżlazzjoni rilevanti u l-eliminazzjoni ta’ l-użu mhux f’loku ta’ sustanzi mhux awtorizzati jistgħu jiġu mtejba permezz ta’ informazzjoni objettiva u kampanji li jqajmu kuxjenza.

               (10)

               Ingħatat eżenzjoni temporanja għall-użu ta’ l-estradjol 17ß għall-istimolu ta’ l-estrus fil-bhejjem ta’ l-ifrat, iż-żwiemel, in-nagħaġ jew il-mogħoż sa l-14 ta’ Ottubru 2006. Peress li jeżistu prodotti alternattivi effettivi u li jintużaw diġà u sabiex ikun żgurat livell għoli ta’ protezzjoni tas-saħħa magħżul fil-Komunità, din l-eżenzjoni ma għandhiex tiġġedded.

               (11)

               Id-Direttiva 96/22/KE għandha għalhekk tiġi emendata skond dan,

         ADOTTAW DIN ID-DIRETTIVA:
   Artikolu 1
   Id-Direttiva 96/22/KE hija b’din emendata kif ġej:

               (1)

               Fl-Artikolu 1(2), il-punt (b) għandu jiġi sostitwit b’dan li ġej:

                           “(b)

                           ‘trattament terapewtiku’ ifisser l-amministrazzjoni ta’ sustanza awtorizzata – skond l-Artikolu 4 ta’ din id-Direttiva – lil annimal agrikolu individwali sabiex ifejjaq problema ta’ fertilità – inkluża t-twaqqif ta’ tqala mhux mixtieqa – wara eżaminazzjoni ta’ veterinarju u fil-każ ta’ beta-agonists, biex titqanqal tokolożi fil-baqar fil-waqt li jwelldu u biex tittratta l-problemi respiratorji, mard navikulari u l-laminitis u tqanqal it-tokolożi fl-equidae;”.

               (2)

               L-Artikolu 2 għandu jiġi sostitwit b’dan li ġej:
               “Artikolu 2
               L-Istati Membri għandhom jipprojbixxu t-tqegħid fis-suq tas-sustanzi elenkati fl-Anness II, biex jingħataw lil kwalunkwe annimal, li l-laħam u l-prodotti tagħhom huma maħsuba għall-konsum mill-bniedem, għal skopijiet mhux previsti fil-punt 2 ta’ l-Artikolu 4.”.

               (3)

               Fl-Artikolu 4, il-punt 2 (i) għandu jiġi sostitwit b’dan li ġej:

                           “(i)

                           allyl trenbolone, amministrat oralment, jew beta-agonists lil equidae, sakemm dawn ikunu wżati skond l-istruzzjonijiet tal-manifattur;”.

               (4)

               L-Artikolu 5a għandu jitħassar.

               (5)

               Fl-Artikoli 3, 6, 7, 8, 11 u 14 a, għandhom jitħassru r-referenzi għall-Artikolu 5a.

               (6)

               Fl-Artikolu 11, il-paragrafu 1 għandu jiġi sostitwit b’dan li ġej:
               “1.   Pajjiżi terzi fejn il-leġiżlazzjoni tawtorizza t-tqegħid fis-suq u l-amministrazzjoni ta’ stilbeni, derivattivi ta’ l-istilbeni, l-imluħ u l-esteri tagħhom, jew ta’ sustanzi tireostatiċi għall-amministrazzjoni lil annimali ta’ kwalunkwe speċi li l-laħam jew il-prodotti tagħhom huma maħsuba għall-konsum mill-bniedem ma jistgħu jidhru fuq ebda mil-listi ta’ pajjiżi previsti fil-leġiżlazzjoni Komunitarja li minnha l-Istati Membri huma awtorizzati jimpurtaw annimali agrikoli jew ta’ l-akkwakultura jew laħam u prodotti miksuba minn tali annimali.”.

               (7)

               L-Artikolu 11a għandu jiġi sostitwit b’dan li ġej:
               “Artikolu 11a
               Fir-rigward tas-sustanzi elenkati fl-Anness III, il-Kummissjoni għandha tfittex aktar informazzjoni, waqt li tieħu kont tad-data xjentifika riċenti mis-sorsi kollha possibli, u tirrevedi regolarment il-miżuri applikati bl-iskop li kull proposta neċessarja tiġi ppreżentata lill-Parlament Ewropew u lill-Kunsill f’waqtha.”.

               (8)

               Għandu jiġi inserit l-Artikolu li ġej:
               “Artikolu 11b
               Il-Kummissjoni, f’kollaborazzjoni ma’ l-Istati Membri, għandha torganizza kampanja ta’ informazzjoni u li tqajjem kuxjenza dwar il-projbizzjoni sħiħa fuq l-użu ta’ l-estradjol 17ß fl-annimali maħsuba għall-produzzjoni alimentari, immirata lejn il-bdiewa u l-organizzazzjonijiet tal-veterinarji fl-UE kif ukoll l-organizzazzjonijiet rilevanti barra l-UE li huma direttament jew indirettament involuti fl-esportazzjoni lejn l-UE ta’ ikel li ġej mill-annimali li jidħol fil-kamp ta’ applikazzjoni ta’ din id-Direttiva.”.

               (9)

               L-Anness II għandu jiġi sostitwit bit-test li jidher fl-Anness ta’ din id-Direttiva.

         Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi ma’ din id-Direttiva sa l-1 ta’ Jannar 2009. Huma għandhom jikkomunikaw lill-Kummissjoni mingħajr dewmien t-test ta’ tali liġijiet, regolamenti u dispożizzjonijiet amministrattivi flimkien ma’ tabella li tur il-korrelazzjoni bejn dawn u din id-Direttiva.
   Meta jiġu addottati mill-Istati Membri, dawn il-miżuri, għandhom jinkludu referenza għal din id-Direttiva jew għandhom ikunu akkumpanjati minn tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif għandha ssir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li huma jaddottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Strasburgu, 19 ta’ Novembru 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J.-P. JOUYET

      (1)  ĠU C 10, 15.1.2008, p. 57.

      (2)  L-Opinjoni tal-Parlament Ewropew tal-5 ta’ Ġunju 2008 (għadha mhijiex ippubblikata fil-Ġurnal Uffiċjali) u d-Deċiżjoni tal-Kunsill tal-20 ta’ Ottubru 2008.

      (3)  ĠU L 125, 23.5.1996, p. 3.

      (4)  ĠU L 125, 23.5.1996, p. 10.

      ANNESS

            “ANNESS II
            Lista ta’ sustanzi pprojbiti:

                        Lista A: sustanzi pprojbiti

                                    —

                                    Sustanzi tireostatiċi,

                                    —

                                    Stilbeni, derivattivi ta’ l-istilbeni, l-imluħ u l-esteri tagħhom,

                                    —

                                    Estradjol 17ß u d-derivattivi tiegħu li jixbhu l-esteri.

                        Lista B: sustanzi pprojbiti b’derogi

                                    —

                                    Beta-agonists”


title: Id-Direttiva 2001/104/KE tal-Parlament Ewropew u tal-Kunsill tas-7 ta' Diċembru 2001 li temenda d-Direttiva tal-Kunsill 93/42/KEE li għandha x'taqsam mal-mezzi mediċi (Test b'rilevanza għaż-ŻEE)

text:
Avviż Legali Importanti

|

32001L0104

Official Journal L 006 , 10/01/2002 P. 0050 - 0051

		Id-Direttiva 2001/104/KE tal-Parlament Ewropew u tal-Kunsilltas-7 ta' Diċembru 2001li temenda d-Direttiva tal-Kunsill 93/42/KEE li għandha x'taqsam mal-mezzi mediċi(Test b'rilevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 95 tiegħu,Wara li kkunsidraw l-proposta mill-Kummissjoni,Wara li kkunsidraw l-Opinjoni tal-Kumitat Ekonomiku u Soċjali;Filwaqt li jaġixxu skond il-proċedura preskritta fl-Artikolu 251 tat-Trattat [1],Billi:(1) Din id-Direttiva timmira biex tinkludi biss fil-qasam ta' applikazzjoni tad-Direttiva 93/42/KEE [2] mezzi mediċi mediċi li jinkorporaw, bħala parti integrali, sustanzi li joħorġu minn demm uman jew plasma umana. Mezzi mediċi li jinkorporaw sustanzi oħra li joħorġu minn ċelluli umani jibqgħu esklużi mill-qasam ta' applikazzjoni tad-Direttiva msemmija.(2) Il-mira essenzjali ta' kull regola dwar il-produzzjoni, id-distribuzzjoni jew l-użu ta' mezzi mediċi trid ikun is-sigurezza tas-saħħa pubblika.(3) Disposizzjonijiet nazzjonali għall-protezzjoni tas-sigurezza u s-saħħa ta' pazjenti, utenti u, fejn xieraq, persuni oħra, fir-rigward ta' l-użu ta' mezzi mediċi għandhom ikunu armonizzati sabiex jiggarantixxu l-moviment liberu ta' mezzi bħal dawk fis-suq intern,ADOTTAW DIN ID-DIRETTIVA:Artikolu 1L-Artikolu 1(5) tad-Direttiva 93/42/KEE huwa b'dan emendat kif ġej:(a) il-punt (ċ) għandu jiġi sostitwit b'dan li ġej:"(ċ) prodotti mediċinali koperti bid-Direttiva 65/65/KEE, inklużi prodotti mediċinali li joħorġu minn demm kif koperti mid-Direttiva 89/381/KEE;";(b) il-punt (e) għandu jiġi sostitwit b'dan li ġej:"(e) demm uman, prodotti tad-demm, plasma jew ċelluli tad-demm ta' oriġini umana jew għal mezzi li jinkorporaw fiż-żmien tat-tqegħid fis-suq dawk il-prodotti tad-demm, plasma jew ċelluli, bl-eċċezzjoni ta' l-imezzi riferiti fil-paragrafu 4a;"Artikolu 2Implimentazzjoni, disposizzjonijiet transitorji1. Qabel it-13 ta' Diċembru 2001, l-Istati Membri għandhom jadottaw u jippubblikaw il-liġijiet, ir-regolamenti u d-disposizzjonijiet amministrativi meħtieġa sabiex jikkonformaw ma’ din id-Direttiva. Għandhom jgħarrfu bihom minnufih lill-Kummissjoni.L-Istati Membri għandhom japplikaw dawn il-miżuri b'effett mit-13 ta' Ġunju 2002.Meta l-Istati Membri jaddottaw dawn il-miżuri, dawn irid ikollhom referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi biex issir din ir-referenza għandhom jiġu stabbiliti mill-Istati Membri.2. L-Istati Membri għandhom jibagħtu lill-Kummissjoni t-test tad-disposizzjonijiet prinċipali tal-liġi nazzjonali li jadottaw fil-qasam regolat minn din id-Direttiva.3. L-Istati Membri għandhom jieħdu l-azzjoni meħtieġa biex jiżguraw li l-korpi notifikati li huma responsabbli skond l-Artikolu 16 tad-Direttiva 93/42/KEE għall-istima ta' konformità jagħtu kont ta' l-informazzjoni relevanti kollha fir-rigward tal-karatteristiċi u l-prestazzjoni ta' mezzi nkorporati f'derivattivi stabbli ta' demm uman jew plasma umana, inkluż b'mod partikolari r-riżultati ta' xi testijiet pertinenti u verifikazzjoni diġà mwettqa taħt il-liġi, regolamenti jew disposizzjonijiet amministrattivi li diġà jeżistu fir-rigward ta' dawk l-istrumenti.4. Għal perjodu ta' ħames snin wara d-dħul fis-seħħ ta' din id-Direttiva, l-Istati Membri għandhom jaċċettaw it-tqegħid fis-suq ta' mezzi li jinkorporaw derivattivi stabbli ta' demm uman jew plasma umana li jikkonformaw mar-regoli fis-seħħ fit-territorju tagħhom fid-data li fiha din id-Direttiva tidħol fis-seħħ. Għal perjodu ta' żmien ieħor ta' sentejn, il-mezzi msemmija jistgħu jitqegħdu fis-servizz.Artikolu 3Din id-Direttiva għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula fi Brussel, fis-7 ta' Diċembru 2001.Għall-Parlament EwropewIl-PresidentN. FontaineGħall-KunsillIl-PresidentI. Durant[1] Opinjoni tal-Parlament Ewropew mogħtija fit-23 ta'Ottubru 2001 (għadha mhix pubblikata fil-Ġurnal Uffiċjali) u d-Deċiżjoni tal-Kunsill tat-3 ta' Diċembru 2001.[2] ĠU L 169, tat-12.7.1993, p. 1. Direttiva kif l-aħħar emendata bid-Direttiva 2000/70/KE tal-Parlament Ewropew u tal-Kunsill (ĠU L 313, ta' l-13.12.2000, p. 22).--------------------------------------------------